Bukedde Online - Minisita Nakiwala Kiyingi bamuyingizza mu nsonga za Muzaata\nKCCA yeddizza ekibangirizi ky'e Kamwokya\nMinisita Nakiwala Kiyingi bamuyingizza mu nsonga za Muzaata\nBy Abdul Muwone ne Joseph Makumbi\nNNAMWANDU wa Muzaata, Kulthum Muzaata yeekubidde enduulu ewa minisita w'abavubuka n'abaana, Nakiwala Kiyingi ng'amusaba amuyambe okudda mu maka ga bba e Kawempe asobole okukulizaamu omwana we.\nYasinzidde mu maka ga nnyina omuto, Sauda Nampiima Mukwaya, e Lungujja, mu Munisipaali y'e Lubaga, n'agamba nti yeetaaga okudda mu maka ga bba okukuza mutabani we, Anwar Ssessanga 12.\nNampiima yasabye minisita okukangavvula baganda ba Muzaata olw'engeri gye baatyoboola Kluthum ne batuuka n'okumukasukira ebintu ebweru, n'abalumiriza nti baali baagala na kutuusa bulabe ku muwala we nga ne mu kuziika e Kigogwa tebaamukkiriza kulinnyayo.\nYagambye nti, okuva bba lwe yafa, omwana we yafuuka mmomboze, talina kifo w'ayita waka n'asaba minisita Kiyingi okuyingira mu nsonga zino omwana we afune obwenkanya.\nOmwana wa Nabunya, Muzaata yali yamuteeka mu ‘International School' nga buli mwaka basasula obukadde 10, Nabunya yagambye nti, ennyumba y'amaka ayagala ekolebwemu ekintu ekisobola okuvaamu ssente okulabirira omwana we, ssaako bizinensi omugenzi ze yaleka nazo ziveemu ssente ezirabirira omwana.\nYagambye nti, ayise mu kutulugunyizibwa kungi okuva mu ba ffamire ya bba n'agamba nti, kyamuyisizza bubi nnyo okulaba nga muwala we bamukasuka wabwerung'embwa, ate nga ewa Muzaata yafumbirwayo mu mateeka.\nNampiima wakati ng'ayogera yatulise n'akaaba ng'agamba nti, alina ennyiike ku mutima olw'engeri aba ffamire ya Muzaata gye balulunkaniramu emmaali y'omugenzi, n'abawa amagezi beekolerere kubanga omugenzi yaleka abaana.\nNnyina wa Nabunya okuta akaka kiddiridde akola ku nsonga z'abafu okusazaamu ekiragiro kye yali yawa Nabunya ne mutabani we Anwar Ssessanga okudda mu maka e Kawempe.\nOfi isi ekola ku nsonga z'amaka yasooka kuwa kiragiro Nabunya n'omwana we badde mu maka aba ffamire ne muggya we Madina Bugirita kye baawakanyizza, era Nabunya teyabaddeyo nga basazaamu ekiragiro ku Lwokuna, wabaddeyo muggya we, ne balamu\nNampiima aba ffamire ya Muzaata yagambye nti, ‘babbi' abaatwala ebintu by'omugenzi nga n'edduwa y'ennaku 40 tennalombebwa.\nYagasseeko nti, muwala we ebintu bye eby'omuwendo aba ffamire ya bba baabigabanye ne bamukasukira engoye atambule abaviire.\nNampiima yagambye nti, muwala we yafumbiriganwa ne Muzaata nga mwana muto (yalina emyaka 16) ne bakola endagaano Muzaata okumusomesa okutuusa lw'anaamaliriza okusoma.\nOkuva Muzaata lwe yafa nga December 2, 2020, ffamire yatandikirawo okusika omuguwa ne Nabunya nga balumiriza nti, bba yagenda okufa nga yanoba dda, nga ne mu ddwaaliro lya IHK gye yafi ira, abooluganda be baaliyo nga bamujjanjaba.\nMusajja wa Bobi Wine atenda ennaku 15 z'amaze n'amagye\nMmotoka ya poliisi emukutudde okugulu\nEngeri omusuubuzi gy'apasudde Titie ku Katongole Omutongole\nKCCA yeddizza ekibangirizi ...\nABAVUBUKA e Kamwokya ababadde bawambye ekibangirizi ky’ettaka lya KCCA basobeddwa bw’ekizinzeeko n’ekikubako olukomera...


Social Work Essay - 845 Words - AvroArrow\nOlukiiko lwagulwawo Ssendege Alex\nSsentebe yayaniriza nnyo abakiise mulukiiko. Nabebaza olw’okuwayo obedde nebabawo. Yasiima abakiise olw’emirimu gyebatusako engalo nga muno mwemuli n’egyekibiina, (omuli n’okulabirira pulojekitis ezenjawulo) egikorebwa obulungi enno.\nYasiima nnyo wamu n’okwebaza mukiise munaffe George sebina olw’okutandikawo essomero lya Day Care era nakubiriza nabalala okutandikawo emirimu mungeri ng’eyo.\nYebazza era nakulisayo abo bonna abakwata bendera ya Martyrs’ Church Katwe mumpaka z’amazina, okuyimba ne katemba ezali eBusega ku nkomerero ya January 2011\nSsentebe yakubiriza olukiiko nti kitwetagisa okuba n’entekateka enungi kitusobozese okukola obulungi mumpaka ...view middle of the document...\nEra bakanya nti pasentegi ebere wakati wa taano nekumi (5%-10%) ku buli kikumi eyina okuzibwa wamu nesente eziba zewoleddwa.\nBagenda mu maaso nokukatiriza nti watekwa okubawo ebanga eggere elinawebwanga buli anewola nga sente, okugeza senga omuntu atwala emitwalo abiri (200,000/=) nga wakuza (220,000/=) abiri mw’ebiri, tumuwa wmyezi ebiri nekitundu nga buli wiiki aza 22,000/= era obweyamu obwo bwebutatukirizibwa, nga akakiiko akavunayizibwa kuby’ensimbi kayina okulondora omuntu oyo.\nOlukiiko lwagenda mu maaso nokukanya nti waliwo emitendera egiyina okuyitibwamu omuntu yena okuwolebwa sente era akakiiko k’ebyensimbi (Finance Committee) kayina okuba akasale kunsong’eyo. Olukiiko lwagenda mu maaso nokukatiriza nti omuntu yena senga aba asasudde oba ng’aterese sente (Deposited) ayina okuwebwa lisiti (Receipt).\nMukuwumbawumba ensong’eyo wagulu, kyeyoleka nti waliwo okusomozebwa kwamanyi eri abakiise abasinga, okuba nga tebagulanga fomu za saving scheme era abamu bamaliriza beyamye okugula fomu.\nKunsog’eyo wagulu, olukiiko terwali lusanyufu olw’okwolesa omutindo ogw’ekiboggwe mumpaka ezali ebusega mu January 2011. ne wankubadde ng’obudde bwali butono obw’okwetekateka, abenyigira mumizanyo egyo bayina okuba siriyasi mu kyebakora ate era n’okukyagala, “omukiise omu bweyagamba”\nOlukiiko lwakanya nti tuyina okwetekeratekera ensonga zonna mubudde ate wekyetagisiza ababanguzi (Trainers) abamanyirivu bakozesebwe kituyambe okumalawo ekyejjo mubavubuka abamu.\nOmukiise omu yaleta ekiteso eky’okukwata obutambi naddala obwenjiri eb’ebuliddwa mu service ez’enjjawulo era yagenda mu maaso nokunokolayo ebimu ku byetagisa gamba nga Camera. Olukiiko lwayaniriza ekiteso kye era nelukanya nti akoleyo budget eretebwe mulukiiko balabe engeri gyebanakwasaganya ensong’eyo.\nWano omukiise omulala era weyaletera ekirowozo eky’okulikodinga C.D yabavubuka ebere emu ku bina tundibwa ku lunaku lw’abavubuka kisobole okutekawo ebintu ebyenjawulo.\nOmukiise yategeza nti bu CDs bwagwa lwakuba ekyenaku eyabukola yali afiriddwa mutabani we....


Bukedde Online - Obulunzi; Ebyennyanja mbiriisa ssere\nEkyama ky’obutunda kiri mu kubeera na mazzi...\nOKUBEERA n’emmere emala mu maka y’emu ku ngeri omuntu gy’asobola okuyitamu okugaggawala n’okubeera n’obulamu obulungi era obweyagaza.\nMukiibi ne mukyala we nga bavuba ebyennyanja. Mu katono z’envunyu z’aliisa ebyennyanja eziva mu nsowera.\nGano ge magezi, Ssaalongo George William Mukiibi, omulunzi w’ebyennyanja e Sseeta-Nazigo mu disitulikiti y’e Mukono g’awa Bannayuganda ng’agamba nti omuntu omukkufu y’asobola okuyiiya n’okukola ebimutwala mu maaso.\n“Nze okutandika okulunda ebyennyanja nasooka kwagala kufuna nva za waka. Nakozesa 20,000/- zokka wabula mu kiseera kino, ebyennyanja bye nnina biri mu bukadde era gwafuuka omulimu ogunnyimirizaawo”, Ssaalongo Mukiibi bw’agamba.\nNnali nkola mu kkampuni ereeta mmotoka okuva ebweru, nga nvunga mmotoka okuva Mombasa ne Dar el Salaam.\nNasooka ne nzimba amaka n’ennyumba ze nsobola okuggyamu ssente e Kayanja wabula natuuka ne ndaba nga kinneetaagisa okufunayo omulimu omulala ng’Abayindi batandise okuyingira mu kusuubula mmotoka.\nNnina mukwano gwange gwe nakyalira ng’alunda ebyennyanja ne mwegomba nange ne njagala okubirunda.\nNasalawo okutunda ennyumba zange ne ngula ettaka e Sseeta- Nazigo. Kyokka bwe natuuka saatandikirawo kulunda byennyanja, natandikira ku kulima mmere ne mbeera nayo mu bungi olwo nga kinneetaagisa gukula nva.\nMu 2012 nagenda ku ffaamu e Namuyenje ne ngulayo obwennyanja 100 nga buli kamu nakagula 200/-. ddala nga nako nze nakeesimira kyokka ekintu kye natandika okufunamu enva z’okulya waka, kati gwanfuukira omulimu.\nKati nnina ebidiba mukaaga nga buli kimu kirimu engege ezisoba mu 2000.\nEbimu ku byennyanja gy’alunda.\nEttaka lye nagula kuliko olutobazzi olugatta ku mugga Ssezibwa era luno lwe nkozesa okulunda eby’ennyanja byange.\nNze neesimira ebidiba mu ngeri ennyangu era mbiwa obudde.\nMu nkola eno, nsooka kunoonya awali ensulo olwo ne hhenda nga nsenda mpolampola ettaka nga ndizza emabega okukola ekigulumu ky’obugazi bwe njagala.\nEno y’enkola gye nkozesezza okusima ebidiba byonna bye nnina omukaaga ng’okusinga mbisima mu kasana ate kiro era bitwala obudde okumaliriza kuba si kye mbeerako kyokka.\nEbyennyanja byange mbiriisa mu ngeri ya bulijjo era ennyangu ddala kuba mbiiriisa muddo omuli ebikoola by’amayuuni, ssere, ebikoola bya muwogo, ennanda, amalagala ga lumonde n’ebirala era ekyennyanja kikula bulungi ddala.\nWadde nga kiyinza okutwala obudde okugejja okwenkana ekiriisibwa emmere entabule, kuba kitwala emyezi nga mwenda okuweza kkiro, kibeera kiwoomu ddala era oyinza okulowooza engege eno baagiggye mu nnyanja.\nEbikoola bwe tubisuula mu kidiba, tusobola okumala ennaku nga tetutaddeko wabula byonna n’enkolokolo zonna bizirya.\nWabula bw’obeera ogenda kukozesa malagala ga lumonde sooka ogatemeeteme kuba ssinga ogasuulako nga malamba gagenda kukola ekitimba kizibikire ekkubo ly’ebyennyanja.\nOkuliisa ebyennyanja omuddo kiyamba okukuuma ekidiba nga kiyonjo kuba ne bwe bigenda wansi bivunda ne bikola obugimu n’obuwuka obutono (Planktons), obuliibwa ebyennyanja ate nga bw’oliisa emmere entabule eyinza okuvunda n’oluusi n’eyonoona amazzi.\nNsimbye amayuuni kwe nzigya ebikoola.\nEbyennyanja birya bikoola, enkolokolo tugiwa mbizzi ate wansi ne tufuna emmere.\nEnsowera eno eyitibwa “Black Soldier Fly”, nga yakoleddwaako okunoonyereza mu kitongole ky’ebyemmere ekya Food Technology mu yunivasite e Makerere.\nAbakugu bategeeza nti erimu ebiriisa ekyennyanja bye kyetaaga omuli amasavu n’ekizimba omubiri.\nEno ngikwata ne ngissa mu kifo w’ebiikira amagi nga nkozesa ebintu ebivunda naddala ebikoosi bya ffene, ccaccu, enkanja z’amalwa n’ebirala olwo ne nfuna envunyu.\nAbakugu bagamba nti okuzikaza olwo n’ozitabula mu mmere oba ccaccu gw’oliisa ebyennyanja byo kirungi.\nWabula nze mbiriisa mbisi wabula zimala ennaku mwenda ne zifa, kale olina okwaza ennyingi.\nEmirimu gyonna ku faamu, ngikola ne Nnaloongo wange Deborah Najjuuko Mukiibi nga n’abaana baffe twatandika okubayigiriza okuliisa n’okuvuba.\nBw’otunuulira envunyu zino, ziringa bw’olaba ebiwuka okuli Essami, Musekera, enfuufu (obusiri obubeera ku nnyanja) n’ebirala ebiriibwa ebyennyanja nga bigudde ku mazzi.\nOkuvuba Engeri y’okuvuba ebyennyanja bino kimu ku kyatwala ssente nga tunoonya engeri ennyangu gye tusobola okubivuba.\nTwagulako eryato ku 200,000/- n’ekitimba kyokka nga tebitukolera bulungi.\nEngege kimu ku byennyanja ebisinga obugezi era bwe twakozesanga ekitimba nga biyita bbali ne bibuuka ate nga kyetaagisa abantu bangi okukikwata ate ng’abantu b’oku kyalo bagaana okunneegattako.\nKwe kutandika okukozesa amalobo era tusinga kugakozesa ku makya nnyo kuba bwe bukya nga butangaala nnyo bibeera tebikyalya ndobeso kubikwata.\nBw’ojja emisana oyinza okuvaawo nga tokwasizza wadde ekimu ate nga gye bikoma okukula n’okugejja n’okubeera ebigezi obutakwatibwa ddobo.\nBuli lunaku tulina okuvuba ebyennyanja by’okulya awaka.\nMukiibi ng’aliisa ebyennyanja bye.\nEmmere kimu ku bisinga okubeera eby’obuseere mu kulunda ebyennyanja kuba emmere eri mu 4,000/- oba 4,500/- kkiro, mu myezi mwenda kibeera kiwezezza kkiro ate ssinga okikuuma ne kiweza omwaka kibeera ku kkiro nga bbiri.\nWadde nga tuvubamu ebyokulya awaka buli lunaku, oluvannyuma lw’omwaka nkendeeza amazzi ne tukwata byonna ebikulu ne tubitunda.\nEbyennyanja byaffe tebisussa 5,000/- kuba twagala buli muntu okulya ku byennyanja ate tubirundisa ssente ntono.\nBuli kidiba tusobola okufunamu ebyennyanja 2,000 nga buli mwaka tukungula ebidiba bibiri.\nKino kitegeeza nti ssinga tusobola okukwata ebyennyanja 1000 ku 5,000/-, n’ebirala bye tusobola okutunda wakati 2,000/- ne 4,000/- nga 1,000.\nKino kitegeeza ntin tusobola okufuna obukadde nga 16 omwaka.\nZino nsaasaanyako akakadde nga kamu okulabirira ebyennyanja bino ne kitegeeza nti nfuna obukadde 15 mu byennyanja omwaka.\nEngeri gye nkolera mu lutobazzi ate nga baali basimamu omusenyu, nga sinnatandika okulundiramu ebyennyanja kiyambye okuzzaawo n’okukuuma amazzi n’omuddo ogwali gusaanyiziddwaawo.\nMu ngeri y’emu olw’okuba obuyuuni bukulira mu bisiikirize nsimbye emiti mu ttaka lyange lyonna.\nOkuva lwe natandika okulunda ebyennyanja, ebyennyanja mu Ssezzibwa byeyongedde kuba bwe mbeera ngenda okukwata ebyennyanja nga ntadde amazzi, waliwo ebigenda n’amazzi ne bisibira mu mugga.\nWadde ng’abatuuze baasooka ne beesamba okukola nange, bangi batandise okunneebuuzaako n’okujja mbasomese ku kulunda ebyennyanja era waliwo abatandise nabo okulunda.\nMu ngeri y’emu abantu abaagala okulunda ebyennyanja mbawa obwennyanja bw’okulunda bwa bwereere.\nNjagala okumanyisa abantu mu Uganda nti buli omu asobola okulunda ebyennyanja naddala mu kiseera kino ng’enva endala omuli ebijanjaalo, ebinyeebwa birinnya bbeeyi buli olukya kuba bisoboka okulundibwa mu bbeeyi entono ddala ate nga birimu ekiriisa naddala mu baana.\nNjagala kwongera kusima ebidiba ebirala bibiri n’okutandika okulunda mu nkola ya keegi mu bidiba ebimu ebiwanvu nga kino kya kunnyongera kufuna mu ffaamu yange.\nAba Golden Impact SC bassatira lwa nnannyini lya kisaawe kuzimbamu mayumba


Bukedde Online - 'Abaagala okuziikula Kafeero banoonya byanfuna'\nAb'e Bukunja balabudde abanaagenda okuziik...\nKu ky’okuziikula Kafeero ndabamu omululu gw’ebyenfuna , ggwe omwana gwe bazadde obuzaazi ogamba otya nti gundi si mwana wa kitange, abo b’okakasa, kitaawo yamalanga kukuyita nti jjangu obeerewo nga nfunyisa gundi olubuto”, Kasimaggwa bw’abuuza Obuyinza obugoba omuntu mu kika kitammwe mwe yamuleka obuggya wa? Ye watya ng’okikoze nnyina yafa oba ogenda kumuzza ludda wa?\nEnnyumba omuli amalaalo ga Kafeero.\nAloysious Kasimaggwa: Nze Ssentebe w'ekyalo kino Busansula okuli ekiggya kya Kafeero, wadde ng'abasinga bamanyi Masaaba.\nKituufu ensonga z'okuziikula Kafeero nziwulira era nzigoberera bulungi ne muganda wa Kafeero Nende yajja n'azimpitiramu nti olw'enkaayana eziriwo wakati w'abaana basazeewo okuziikula Kafeero.\nYaηηambye nti abaana baamaze okubaggyako omusaayi ekisigadde kufuna ssente ziziikula Kafeero. Yaηηambye nti baabasaba obukadde 15 ne bafunako 10 kati wasigadde butaano omulimu gugende mu maaso.\nEkyokubiri kye yaηηambye nti omuntu eyalima ebikajjo ku ttaka lya Kafeero tebamumanyi era teyabategeezaako noolwekyo aliwo mu bukyamu era tebamwagalako. Nabawabudde nti ekyo kye baagala okukola kikyamu naddala ku Isaac Mufumba kuba oyo aliko mu makubo matuufu.\nEKIKULU KYA BYANFUNA\nKasimaggwa annyonnyola nti; Mufumba yaleetebwa abaana ba Kafeero okwali' Swaz ne Simon ng'ayagala ettaka eryokupangisa alimireko ebikajjo ne bamupangisa yiika ttaano ku bukadde butaano, okumala emyaka etaano ne bakola endagaano wano mu maaso ga LC. Endagaano n'agissaako omukono.\nWaliwo omuntu omulala alimirako ebikajjo oyo tebaamuleeta wange, omulala alima muceere naye tebaamuleeta Kuliko n'omulala eyasaawa nga kati atema layini za bikajjo naye tebaamumuleetera, naye akimanyi nti abo bonna bakolagana n'abaana ba Kafeero wadde mu butongole tebali mu bitabo bya LC. Kasimaggwa agamba nti wadde guli gutyo tewali yatunze ku ttaka wadde ekibanja kya Kafeero.\nKu ky'okuziikula Kafeero ndabamu omululu gw'ebyenfuna , ggwe omwana gwe bazadde obuzaazi ogamba otya nti gundi si mwana wa kitange, abo b'okakasa, kitaawo yamalanga kukuyita nti jjangu obeerewo nga nfunyisa gundi olubuto", Kasimaggwa bw'abuuza Obuyinza obugoba omuntu mu kika kitammwe mwe yamuleka obuggya wa? Ye watya ng'okikoze nnyina yafa oba ogenda kumuzza ludda wa?\nEBIBANJA EBIRALA TEBABIFUDDEEKO\nWaliwo ekibanja ekirala ekiri mu ttaka lya Kaggwa, kibalemye okununula bali mu kunywa. Ekibanja kigenda, kuba ndaba nnyini ttaka ajja ku kibatwalako kuba ndaba kyonna akirimye.\nEkibanja kinene yiika nga ttaano, kyali kya Mugula era ye yakiguza Kafeero. Tebafuddeeyo kukiggyayo osanga baalikiwadde bannaabwe be bagobaganya olwo ne luggwa. Tebasobola kutwebuzaako bali Kampala mu kucakala ebintu bya kitaabwe bisaanawo.\nEkibanja ekyo mmanyi bulungi alina endagaano zaakyo mutuuze munnaffe kuno, naye musajjawattu anaakola ki ku bigambo ebiri awo. Nnatuukirira Mandeevu teyafaayo, tulwanye ne Boogere, kyokka be kikwaatako tebafaayo, naffe amaanyi gatuweddemu Abaana abo baalyekubye mu kifuba ne batuula ng'ekika ne bataziikula kitaabwe kuba nabo bakimanyi nti byanfuna bye bireese obuzibu, kuba Obukadde 15 zinunula ekibanja kya kitaabwe Waliwo ekibanja ekirala e Kalege nakyo kiriko bikajjo amaanyi bagatadde ku kuziikula Kafeero, simanyi abawa magezi ago.\nNe kkooti nazo okusinziira nga eyo ne basalawo nga bwe baagala nga tebasobodde kutuuka ku byalo awali enkaayana okwo nakwo kusoomoozebwa.\nOkumuziikula kijja kumalawo ekitiibwa ky'entaana ya Kafeero, omuntu okuwulira nti baamuggyamu abalala ne bw'obategeeza nti baggyayo ggumba ebyo tebabiwulira batwala kya kuba nti Kafeero yaziikulwa ne bamutwala okukebera endagabutonde bazza bitundu.\nAbantu n'okutuusa Kati bajja ne balambula entaana ne bamusabira ne bawaayo ne ssente. Bamanyi Kafeero mwali kati tunaabagamba tutya!\nYe abo abali mu kukaayana ani agenda okuziikula Kafeero kuba entaana erina okumenyebwa ani agenda okugizzaawo esigaze ekitiibwa kyayo kuba hhumu nnyo ate weeri wafunda eriraanye ebisenge bye balina okumenya! kibi nnyo!"Bwatyo Ssentebe Kasimaggwa bwe yawunzise.\nJudith Heard owa bodaboda gwe yatomera amusaba obukadde 20


Bukedde Online - Stecia Mayanja aleese Abawarabu abafunira Bannayuganda ebyeyo\nStecia Mayanja aleese Abawarabu abafunira Bannayuganda ebyeyo\nNince alaze abasusi b'amenvu b'ayimbako\nOMUYIMBI Stecia Mayanja owa Golden Production attottodde engeri abantu abatamwagaliza kukola mulimu gwa kufunira Bannayuganda mirimu mitala w’amayanja gye bazze bafuba okumulemesa.\nAgamba okuva lwe yayingira omulimu guno azze afuna abamulemesa olw’engeri gy’akuttemu ekintu.\nAgamba nti, omulimu gw’okutwala abantu e Dubai ne Abu Dhabi, Oman, Saudi Arabia, Jordan, Yemen, Qatar, Kuwait n’awalala gy’abafunira emirimu omuli okukola mu wooteeri, eby’emisono, abeera n’abayonja ebizimbe, abukuumi, bakashiya, okukola mu maduuka, okuvuga emmotoka n’ebirala, agufuniddemu obuzibu bungi okusinga nga buva mu bantu b’avuganya nabo ate nga bamusinga ssente ze bayiwa mu bamwonoona.\nEmboozi ye ne Bukedde eyamusanze ku ofiisi ye ku kizimbe kya Equatorial Parking mu Kampala akasenge nnamba 511, yagenze bw’eti;\nBagamba nti wafera abantu b’otwala ebweru.\nBampaayiriza siferanga ku bantu. Waliwo abantu abannyonoona nga balaba mbasinze okukola omulimu guno. Omuwala eyayogera ebikyamu yateekebwamu ssente annyonoone naye ne bibalema. Nnina abannwanyisa bangi.\nOno eyagamba nti nnamufera baamuwa ssente ayogere ebintu ebyo naye ng’ebipapula byonna omuli ne layisinsi emuwa omulimu e Dubai nagimuwa. Era bye yayogera mu mawulire oluvannyuma yang’amba nti abannwanyisa be baamuwa ssente ne bamugamba agende mu mawulire ampaayirize.\nStecia Mayanja ng’alina by’abuuza abaagala okubafunira emirimu.\nAmawulire bwe gaafuluma omuwala n’addukira mu kyalo ne yeekweka. Eno gye nnamuggya ne mmutwala mu ofiisi ekola ku nsonga z’abakozi ne mmwanjulayo ne bamubuuza lwaki yagenze mu mawulire okwogera eby’obulimba.\nNze okumanya siri mufere sandibadde mu ofiisi eno nandibadde nadduka ng’abafere bwe bakola. Bagamba nti kkampuni yange baagiggala naye ebyo bya bulimba.\nEky’okugamba nti nkomyewo abantu 200 be natwala ebweru, nakyo kya bulimba. Ndi muyimbi gwe mwagala atasobola kufera.\nKati kipya ki ky’olinawo?\nKati omulimu ngukola na bumalirivu, nneeyongeddeko n’erinnya nze Stecia Golden Daughter ne Stema njongeddeko erinnya kati ye Stema Uganda Golden kubanga eyakaayakana nga zz’aabu terina nziro yonna.\nOkakasa otya abantu nti kkampuni ya maanyi terina mutawaana?\nNnatandise n’okuleeta wano ba agenti okuva e Dubai tukole nabo ng’abakugu mu kufuna emirimu mu mawanga ag’enjawulo ge nnayogeddeko waggulu.\nTuan Mohammed (ku kkono) n’omu ku bakozi ba Stema nga bakozesa omuvubuka yintavuyu.\nWaliwo eyasoose okujja ayitibwa Tuan Mohammed nga y’omu ku bakozesa yintaviyu era alina obumanyi bungi mu kintu kino n’okunoonya emirimu ebweru. Bano b’empa abaana be nfuna ne babafunira viza z’amawanga ag’ebweru n’emirimu kubanga bo bakafulu mu mawanga gaabwe.\nOkugatta ku ekyo era nneegasse n’omwami omulala ayitibwa Ahmed Kaweesa aludde ng’alwanirira abasenze ku ttaka n’abapangisa.\nTtiimu nnene ate fenna tuli bamanyi ate tumanyiddwa tetwagala kwonoona mannya gaffe.\nBe mutwala mubasasula mutya?\nAbaana bakolera ddala, omwezi bafuna akakadde kamu kitundu ate nga basasulirwawo tebali ng’ebya Uganda. Kyokka ezo ze zimu ku ssente entono, ku mirimu egitali gya bukugu gamba ng’abakuumi, abakola mu wooteeri naye nga tebalina bukugu bungi kubanga ab’obukugu ate basasulwa okusingawo.\nAkwagala akufuna ku ssimu ki?\n0782 332847 oba 0701 83 9029\nAbatendesi banyiivu ne badiifiri ba liigi y'abakazi


TUKOOYE! Omubaka Ssewanyana akwattiddwa Poliisi ng'omubbi w'enkoko, atwaliddwa talinya - Galaxy FM 100.2\nTUKOOYE! Omubaka Ssewanyana akwattiddwa Poliisi ng’omubbi w’enkoko, atwaliddwa talinya\nOmubaka we Makindye West, Allan Ssewanyana akwattiddwa Poliisi enkya ya leero ku katale akamenyeddwa e Kyengeza, Munyonyo mu divizoni y’e Makindye, Kampala.\nEnkya ya leero ab’ekitongole ekikuuma obutonde bw’ensi aba National Environmental Managemnet Authority (NEMA) nga bayambibwako Poliisi bakedde kumenya akatale k’e Kyengeza nga kigambibwa kali mu ntobazi era abasuubuzi bonna basigadde mu maziga.\nOmubaka Ssewanyana akedde kulambula akatale akamenyeddwa era atabukidde Poliisi n’aba NEMA okumenya akatale ng’abakulembeze tebategeezeddwako, kwekusaba abasuubuzi okuvaayo ku nsonga ez’enjawulo ezibanyigiriza.\nOluvanyuma Ssewanyana akwattiddwa Poliisi ku bigambibwa nti abadde akuma omuliro mu bantu era atwaliddwa mu kifo ekitamanyiddwa.\nAbasuubuzi bagamba nti abakulembeze babadde babagyako ssente wakati 1,000,000/= ne 200,000/= okufuna ekifo, oluvanyuma lw’okusengulwa okuva e Mulungu nga n’abasuubuzi abamu bavudde mu katale Ggaba olw’amazzi okweyongera.


Bukedde Online - Ebbibiro lya Isimba libuzaako nnaku okuggwa: Ebbeeyi y’amasannyalaze yaakukka - Gavt.\nEbbibiro lya Isimba libuzaako nnaku okuggwa: Ebbeeyi y’amasannyalaze yaakukka - Gavt.\nPaasita Omumerika eyakuba omukozi wa woteeri...\nAmasannyalaze ge tukozesa mu ggwanga gagenda kweyongerako obungi n’okwongera okubuna mu bitundu by’eggwanga eby’enjawulo olw’ebbibiro lya Isimba erinaatera okuggyibwako engalo. Kino kyakuyamba okukendeeza ku bbeeyi yaago buli muntu gy’akaaba.\nEbbibiro lya Isimba erinaatera okuggulwawo. Mu katono ye Ying. Kiggundu\nEbbibiro lya Isimba, Gavumenti ly’ezimbye lisuubirwa okuggulwawo mu October omwaka guno kuba ebitundu 80 ku 100 biwedde.\nEbbibiro lino lizimbiddwa Abachina nga lyali lyakumalirizibwa mu August omwaka guno.\nEBBIBIRO LISANGIBWA WA\nLisangibwa ku mugga Kiyira ku kyalo Bugobero mu muluka gwa Kasana mu ggombolola y’e Busaana mu disitulikiti ya Kayunga.\nLyesudde kkiromita 15 okuva mu kibuga Kayunga. Oyita mu bubuga obutonotono omuli Busaana ne Kasana okutuuka we liri.\nEbbibiro lino liriraanye omwalo, ekidyeri ekiyunga Kayunga ku Busoga we kisimbula n’okugobera.\nOluguudo olutuukayo terunnaba kukubibwamu koolaasi wabula nga baalulima bulungi era temuli binnya.\nOBUSOBOZI BWA KKAMPUNI EYAWEEBWA KONTULAKITI\nGavumenti yakola endagaano ne kkampuni ya China International Water & Electric Corporation mu 2013.\nKkampuni eno erina akakwate n’eya China Three Gorges Corporation eyazimba Three Gorges Dam esinga obunene mu nsi yonna esangibwa e China.\nKino kyoleka obumanyirivu, abali ku mulimu gw’okuzimba Isimba bwe balina.\nIsimba Dam egenda kuba nga ekwata ekifo kyakuna mu bunene ku mabibiro agali mu Uganda.\nYatandika okuzimbibwa nga April 30, 2015 yadde endagaano yakolebwa mu 2013.\nEkyalwisa omulimu okutandika, baalina okulinda gavumenti ya Uganda okusooka okuliyirira abatuuze abaalina okusengulwa ku byalo ebyasendebwa.\nGavumenti yakola enteekateeka z’okusengula abantu okuva mu byalo bisatu omuli Nampanyi, Nakakandwa ne Kiteredde. Abatuuze baalinako ennimiro, amaka n’ebifo ebisanyikirwamu.\nEmmere bagiguza abakozi b’omu Isimba.\nOBUNENE BW’EBBIBIRO LYA ISIMBA\nYing. Badru Kiggundu, eyali ssentebe w’akakiiko k’Ebyokulonda y’avunaanyizibwa ku kuzimba amabibiro n’okufulumya amasannyalaze mu ggwanga.\nYagambye nti ebbibiro lino kuliko emiryango gya mirundi ena nga kuliko ekyuma obwaguuga ekikuba amazzi agagenda okuvaamu amasannyalaze agenkanankana ‘Mega watts’ 183.\nPulojekiti eno ewemmense ddoola obukadde 550 nga za bbanja eryaweebwa Uganda okuva mu bbanka emu mu China.\nWabula emiryango ebiri gye gigenda okusooka okuggulwawo olwo egisigadde giggulwewo mu March wa 2019.\nKiggundu yasuubizza nti ebbibiro lino ligenda kuyambako okwongera ku bungi bw’amasannyalaze mu ggwanga lyonna n’okukendeeza ku bbeeyi yaago.\nKino kitegeeza nti ebitundu ebibadde tebirina masannyalaze nabyo bigenda kugafuna olwo enkulaakulana yeeyongere.\nYawadde amagezi abantu bonna amasannyalaze gano gye gayita okwetandikirawo emirimu emitonotono egikozesa amasannyalaze galeme okubayitako ate gagende awalala bagaganyulwemu.\nABATUUZE BAFUNYE EMIRIMU\nEbbibiro lino liwadde abantu emirimu. Abakozi bonna awamu basoba mu 3,000. Ku bano kuliko Bannayuganda 2,708 abakola emirimu egyenjawulo okuli okwokya ebyuma, okubajja, okuzimba, bamakanika n’abakola ebyamasannyalaze, abafumbi n’abalongoosa.\nJoseph Lutalo: Nali mulimi naye ebirime bibeera bya sizoni. Nasaba omulimu mu kkampani eno era nayigira ku mulimu nga nsasulwa 10,000/- buli lunaku.\nEmirimu gye tukola gya maanyi kubanga okola omugongo ne gukufuuyirira. Kati nafuuka kafulu mu kuzimba. Olw’obukugu bwe nfunye wano, kati abantu bampa n’okuzimba amayumba gaabwe.\nEbbanga ery’emyaka ebiri lye maze wano nfunyemu. Nange nsobodde okwegulirayo ekibanja we hhenda okuzimba amaka gange. Wycliff Bwire, mukuumi: Batusasula wakati wa 6,000/- ne 7,000/- buli lunaku.\nOkutandika okukola wano kyannyamba kubanga saalina mulimu gwa nkalakkalira. Kati nsobola okuyimirizaawo amaka gange.\nOmu ku bakulira emirimu Li HongXu, yagambye nti batendese Bannayuganda mu mirimu egyenjawulo.\nBayinginiya ba Uganda 40 baabasindika e China bongere okubangulwa mu mirimu egy’enjawulo.\nEbikozesebwa ng’enkokoto basooka kugikebera mu ggezeserezo lya ssaayansi (laboratory) ne bapima seminti alina okukozesebwa, obuzito enkokoto bw’erina okwetikka n’obugumu bwayo okwo ne bagattako okugyekebejja okukakasa nti bwe bamala okuzimba ate tefuna nnyaafa.\nBayiwako amazzi buli kiseera okukikuuma nga kiweweevu.\nOmwalo gwa Kasana okuli ekidyeri ekigenda mu Jinja.\nIsimba eriko obuwanvu bwa kkiromita 42. Yaakuyungibwa ku Bujagali bongere ku bungi bw’amasannyalaze agafuluma n’ebbeeyi esobole okukkako wansi eri abo abakozesa amasannyalaze.\nAte ddaamu ennene zino zaakuliikirizibwa ddaamu entono ezizimbiddwa mu bitundu by’eggwanga eby’enjawulo okuli: Kisizi (0.26MW), Bugoye (13MW), Buseruka (9MW), Nyagak 1 (3.5MW), Mpanga (18MW) ne Ishasha (6.5MW).\nBYE BAKOZE OKUKUUMA OBUTONDE\nBataddemu ebyuma ebikwata amaloboozi okukendeeza ebireekaana ebiyinza okutaataaganya abantu abaliraanye ebbibiro.\nBaakuzimba oluguudo olunene emmotoka ezibadde zisala ku kidyeri nga kwe ziyita.\nBaakuzimbawo ekifo we bakuhhaanyiza kasasiro, okumusunsula n’okumukolamu ebintu eby’omugaso.\nOkuzimbawo ebitangira ettaka okutwalibwa amazzi naddala mukoka.\nEKITONGOLE EKIVUNAANYIZIBWA KU BUTONDE BW’ENSI KYOGEDDE\nTony Achidria, omwogezi wa NEMA, ekitongole ekivunaanyizibwa ku butonde bw’ensi yagambye nti, “Nga tetunnaba kuwa kkampuni eno lukusa okuzimba ebbibiro lino twasooka kunoonyereza ku mbeera y’ekitundu kino.\nTwatunuulira embeera yaakyo ne tukuba ne ttooci mu biyinza okuddirira ng’ebbibiro limaze okuzimbibwa.\nTwasangawo amaka, ennimiro n’ekifo ekisanyukirwamu nga byonna byalina okuvaawo. Era abakola ebbibiro lino gavumenti yalina okubawa ejjinja ery’okwasa basobole okufuna amayinja agasobola okuzimba ebbibiro. Ejjinja baalifuna wansi mu ttaka mu kifo kino kyennyini.\nEkitundu we bazimbye ebbibiro baavubangawo ebyennyanja ebyenjawulo omuli empuuta, engege, ekisinja (kino kibeera ne langi eyeefaananyirizaako kyenvu oba golodi).\nWabula byataataaganyizibwa ne biddukawo olw’amaloboozi agava mu mayinja agayasiddwa. Ebyennyanja bitya nnyo ekintu kyonna ekibikanga era kino kyabiwaliriza okusenguka.\nBannamateeka okuva ebweru bongedde ebbugumu mu nkambi ya Bobi Wine


Bukedde Online - Taata wa Sheebah afudde n'aleka ekiraamo ekikakali: Akolimye\nTaata wa Sheebah afudde n'aleka ekiraamo ekikakali: Akolimye\nMirundi ayagala kusisinkana Museveni amuloopere abaagala okusuula Gav't ye\nPalamenti ewadde Gav't ebiragiro ku bakuku...\nAHAMADA Kimali Musoke afiiridde ku myaka 76. Agenze okufa nga yeevuma okuzaala omuwala gw’agamba nti amuweebudde olw’enneeyisa ye n’ennyambala. Omugenzi Kimali yazaala abaana 30 era nga mu baana bano mwe muli n’omuyimbi Sheebah Karungi.\nEnnyambala ya Sheeba eyamutabula kitaawe\nAHAMADA Kimali Musoke afiiridde ku myaka 76. Agenze okufa nga yeevuma okuzaala omuwala gw’agamba nti amuweebudde olw’enneeyisa ye n’ennyambala.\nOmugenzi Kimali yazaala abaana 30 era nga mu baana bano mwe muli n’omuyimbi Sheebah Karungi.\nKigambibwa nti, musajjamukulu nga tannafa yasooka kulagira muwala we Sheebah Karungi okukomya okwambala enkunamyo n’amusaba okudda mu kika kye ebintu Sheebah by’atatwala nga ensonga era kino kyanyiiza muzeeyi n’atuuka n’okumubuusabuusa oba ddala kituufu Sheebah muwala we era nga y’amuzaala.\nAmaka ga Kimali nga bwe gafaanana.\nKimali yayita omukyala ategeerekeseeko erya Kabazungu ng’ono ye maama wa Sheebah okumutangaaza ku buzaale bwa Sheebah era n’amutegeeza ng’omwana bwali owuwe ddala.\nSwaibu Senfuka mutabani wa Kimali omukulu era mukulu wa Sheebah yategeezezza abakungubazi ku Ssande nga February 11, nti muzeeyi w’afiiridde ng’azaalukuse Sheebah olw’enneeyisa ye n’ennyambala ye.\nYabadde mu kuziika kitaabwe ku kyalo Namiyagi mu Divizoni y’e Wakisi mu Munisipaali y’e Njeru mu disitulikiti y’e Buikwe n’agamba nti, wiiki bbiri eziwedde muzeeyi bwe yamutuma agambe Sheebah akomewo amwetondere wabula Sheebah n’agaana era wano muzeeyi n’amutegeeza nga bwe yejjusa okuzaala Sheebah Karungi kubanga talina kalungi k’amufunyeemu wabula okumufuula ekisekererwa buli w’abadde ayita.\nKITAAWE AFUDDE AKOLIMYE\n“Sheebah Karungi muganda waffe ddala era amannya ge amatuufu ye Samari Njagala Karungi era ng’ono yasikira ssengaffe omu nga naye ye yali Njagala Karungi kwe kumuwa amannya ago, naye muzeeyi w’afiiridde ng’akolimye era yangamba ngambe Sheebah nga bw’atagenda kuzaala mwana yenna ng’akyali mu ntumbwe ya Kimali era bw’abeera ayagala okuzaala anoonyeeyo kitaawe omulala atali ye”, Swaibu bwe yategeezezza nti kitaabwe bwe yamulaamira.\nOmugenzi abadde mulwadde wa sukaali ne puleesa era ng’abadde ajjanjabirwa Kasangati. Yafudde ku Ssande ekiro n’aziikibwa ku Mmande mu maka ge e Namiyagi.\nAbakungubazi bangi beetabye mu kuziika omugenzi wabula nga ye muwala we Sheebah teyalinnyeeyo mu kuziika kitaawe wadde nga ye maama we, Kabazungu yabaddeyo.\nBakira abakungubazi beewuunya olw’omuyimbi obutaziika kitaawe ate abalala ne bamunenya olw’obutalongoosa maka ga kitaawe ng’ate alina ssente.\nBo bannyina b’omugenzi era nga bassenga ba Sheebah baategeezezza nga Sheebah bwe yava ewa kitaawe nga wa myaka mwenda era yakula ne nnyina Kabazungu era nga kitaawe w’afiiridde nga tayagala na kuwulira ku nnyimba za muwala we.\n“Baaba waffe nga bw’abeera akyadde ewuwo n’oteekako ttivvi ng’eriko oluyimba lwa Sheebah afuluma mu nnyumba nga bw’ayomba ng’omuwala bwe yamuweebuula n’okuswaza eddiini y’Obusiraamu kubanga tekkiriza kwambala nkunamyo n’okwetonaatona okuyitiridde,” Rose Mbowa ssenga wa Sheebah bwe yategeezezza.\nRovinsa Nakinobe naye nga ssenga wa Sheebah yategeezezza nga Sheebah bwe yeesamba ekika kye era nga bo bamulabira ku ttivvi mpozzi ne mu bivvulu gy’abeera abikubye ne bagendayo. Bassenga beegayiridde Sheebah akomewo mu kika kye kubanga gy’azaalibwa.\nBaganda ba Sheebah baagaanye endowooza ya bassenga era ne bamusaba okukomyawo amannya ga Samari Njagala Karungi anoonyeeyo ekika ekirala kubanga bbo tebaagala kubeera na bahhanda ababeesittaza.\nBaganda ba Sheebah okubadde Nakakande Salama baategeezezza nga bwe batayagala ssente za Sheebah wadde okumukotoggera wabula abaswazizza ekimala kubanga ne lwe baafiirwa jjajjaabwe, Sheebah bwe yagenda okuziika yasigala mu mmotoka ye teyagivaamu.\nOmugenzi yazaala abaana 30 ng’abawala baliko 10 ng’abasigadde basajja era nga Sheebah ye mwana owa 27 mu baana b’omugenzi era ng’ono yakula ne maama we Kabazungu e Kawempe.\nSwaibu, mukulu wa Sheebah annyonnyodde nga bwe yagezaako okutabaganya omugenzi ne muwala we Sheebah, wabula Sheebah n’amutegeeza nga ye bwe yakyawa kitaawe olw’okugaana okumuweerera ng’asoma.\nMu kuziika omugenzi tewaabaddeyo wadde omuyimbi yenna ekintu ekyewuunyisizza abakungubazi so ng’abamu kye baabadde beesunga mu lumbe.\nAba famire nga bakulembeddwaamu mutabani w’omugenzi omukulu, Swaibu Ssenfuka, baatuuzizza olukiiko olw’okutema empenda ku ngeri gye balina okugoba Sheebah mu kika.\nWabula nnyina wa Sheabah bwe yatuukiriddwa yagambye nti osanga muwala we yandiziise kitaawe kyokka okufa n’okuziika we byabeereddewo ng’ali bweru wa ggwanga era Bukedde yakubye ku ssimu ze zonna nga teziriiko.\nBy'obadde tomanyi ku bbeere: Ery'ekitengo baba bayonjo, Nambaalala baba bayombi, Nalulu baba baganzi\nGavt. etongozza okukozesa tekinologiya wa 'Setirayiti'\nEbintu abasajja bye bakola okutangira bakyala baabwe okulabankana\nAbawagizi ba Chris Evans bamutaganjudde omutwe okukakasa ebiwundu by'ennyondo ezaamukubwa\nEngeri Lutaaya gye yagobyemu aba Golden Band mu kuziika kitaawe\nAba famire okwambala ebifaanagana kukutte akati


Bukedde Online - Munnayunda nkubakyeyo bamuttidde e South Afrika\nMunnayunda nkubakyeyo bamuttidde e South Afrika\nYaaya amaze awaka ennaku 4 n'abba omwana\nOw'emyaka 80 bamukwatidde mu bubbi bw'ente\nMUNNAYUGANDA bamutaayirizza e South Africa ku makya ng’agenda okukola ne bamufumita ebiso ne bamuyuza ekifuba n’okumuyiwa ebyenda n’afiirawo.\nRichard Senyange, 30, Munnayuganda abadde ku kyeyo e South Africa, yakedde n’atambula ne munne ku Lwokubiri eggulo nga busaasaana bagende ku mulimu. Wano we baagwiridde mu basajja abaabalagidde okuyimirira munne bwe yabeekengedde n’adduka olwo Senyange ne bamutaayiza.\nOkusinziira ku Fred Sennyonga, bwe baabadde, abasse Senyange baabadde Bannayuganda banne nga kigambibwa nti baakikoze lwa mpalana za mirimu. Sennyonga agamba nti baludde nga bamwewerera okumutusaako obulabe.\nBaamuttidde mu katundu akayitibwa Wonderers era amanyiiko erinnya limu limu ery’abatemu okuli Kizito ne Victor. Victor baamukutte oluvannyuma bwe yabadde azingako ebintu bye okudduka ne bamukwasa poliisi ate Kizito yabadde akyanoonyezebwa.\nOlumbe baalukumidde wa ssentebe wa Bannayuganda abali mu kitundu kino, Muhammed Sendagire nga bwe bakola ku nteetakeeka z’okuzza omulambo kyokka Robert Lubega Senninde (kkojja w’omugenzi) alaajanidde gavumenti ebataase ezze omulambo kubanga bo tebalina ssente zigukomyawo.\nEBIKWATA KU MUGENZI:\nSenninde, kkojja w’omugenzi Senyange, musuubuzi mu Kampala ku luguudo lwa Nabugabo. Yannyonnyodde nti ye yakuza Senyange era yasooka kugenda Iraq mu 2009 bwe yakomawo n’amala ekiseera kitono ate n’agenda e South Africa.\nOluvannyuma yakomawo n’anona mukyala we Getrude Namirimu naye n’amutwala.\nOmwaka oguwedde baakomawoko mu Uganda ate ne baddayo kyokka babadde bawuliziganya naye. Bwe bakomawo babadde bapangisa Makindye gye yabeeranga, nga ne kkojja we gy’abeera.\nSenyange abadde n’omwana omuwala Noereen Nabukeera, 8, kyokka nga ye abeera mu Uganda. Senninde agamba nti omulambo gwa Senyange bwe gukomezebwawo, bagenda kumuziika Kyabazaala mu Bugerere.\nEbbaluwa ya ssenga: Omukozi oyagala waaki nga mukyasula mu kazigo?\nEBBALUWA YA SSENGA: Essimu etuuse okukulemesa obufumbo


Bukedde Online - â€˜Kaadi zaffe ezituyita ziruwa?â€™\nâ€˜Kaadi zaffe ezituyita ziruwa?â€™\nMzee Ssentamu agamba nti bwe yazudde ngâ€™obusiki bwa Bobi obutaano bwonna buli Kampala, yasazeewo akolere batuuze banne akasiki kâ€™omwanawe nabo babeere mu kintu ngâ€™abaamukuza ku kyalo okusinga abâ€™e Kampala bokka lwe banaajaganya nga be yakula nabo tebafunyeemu.\nMzee Bannagomba abasinga baamukazaako lya Muvabulaaya olwâ€™okweyogerako ngâ€™agamba nti ye yasooka okugenda e Bungereza mu disitulikiti ya Mpigi yonna mu myaka gya 50.\nWabula Bannagomba abamu beemulugunya nti embaga bagisomako mu mawulire, mutabani waabwe tannabaako kyâ€™abategeeza wadde okubayita.\nMzee Ssentamu agamba nti ateeseteese okutta ente 3 zâ€™agenda okugabula abâ€™ekika wamu nâ€™abataka ku mukolo gwâ€™akasiki ka mutabaniweÂ akanaabaawo ku Ssanda nga August 21, 2011, era omukolo gwakubeera mu maka geÂ yazimbira nnyina wa Bobi Wine ,omugenzi Margret Nalunkuuma agali mu kabuga kâ€™e Kanoni.\nOmukolo guno ogusuubirwa okuba makunale gwakutandika na kitambiro kya mmisa.\nâ€œNdi musanyufu olwa mutabani wange Robert okwevaamu nâ€™asalawo okuwasa ate nâ€™asalawo agattirwe e Lubaga ngâ€™omusajja Omukatuliki. Kino kibadde kimugwanidde anti nange e Lubaga gye nagattirwa ne kabiite wange ono Maria Mangadarena Namale mu mwaka gwa 1967.\nLutikko yâ€™e Lubaga era we waagattirwa kitange, omugenzi Joseph Walakira ne maama Malita Nakirijja ngâ€™ate ne Jajjange gye yagattirwa. Nâ€™olwekyo kirungi Kyagulanyi okugoberera obuufu bwa bakadde beâ€.\nWabula abatuuze abasinga abaayogeddeko ne Bukedde baategeezezza nti tebannafuna kutegezebwa ku mbaga eno mu butongole ngâ€™ate ennaku ziweddeyo kye bagambye nti kiyinza okugibasubya.\nâ€˜Abâ€™e Gomba sisobola kubavaamuâ€™\nBobi Wine bwe yabuuziddwa ku nteekateeka zâ€™e Gomba yagambye nti ku kasikiÂ kwâ€™agenda okutegeereza Bannagomba bonna ekigenda mu maaso ku mbaga wabula nâ€™atangaaza nti alina bangi be yamala edda okuyita naddala e Kanoni.\nYagambye nti enteekateeka ku bantu bâ€™e Gomba ezisooka yazimala ngâ€™alina abantu 20 bâ€™agenda okuleeta ku Serena era bano kkaadi zinaatera okubatuukako. Yagambye nti ne kitaawe alina abantu be bâ€™agenda okuyita era kaadi wakuzimuwa.\nBobi bâ€™asinze okuyita bâ€™ebo be yasoma nabo mu masomero nga Kanoni Umea P/S, St. Aloysius Bukalagi nâ€™amalala saako be yakula nabo ku kyalo.\nAlumye bba obusajja n\nAbâ€™e Kamwokya bookezza amasabo gâ€™omusamize asobya ku bakazi\nAbabaka beemulugunyizza ku mbeera embi eddwaaliro ly'e Kawolo gye lirimu


Bukedde Online - Lukwago ne Besigye poliisi ezzeemu okubakwata\nPaasita Kiwedde bamukutte atoloka mu kkomera\nABASERIKALE bazzeemu okutaayiza Loodi Meeya, Erias Lukwago, ng’afulumye okuva awaka agenda okweyanjula ku kitebe kya ba mbega ba poliisi e Kibuli ne bamukwata.\nBamuvuze butereevu okumuzZaayo mu kaduukulu ka poliisi y'e Naggalama gye yaggaliddwa ku Mmande kyokka n'ayimbulwa ekiro.\nLukwago bamuyisizza Lungujja, Kosovo, Lusaze , Namung'oona ne Kalerwe - Gayaaza okugenda e Naggalama.\nLukwago nga bamuyingizza mu mmotoka ya Poliisi. EKIF: HANNINGTON NKALUBO\nLoodi Meeya Lukwago mu nnaku ennyingi yategeezezza nti tamanyi lwaki poliisi emusobedde!\n“Bandagidde nneeyanjule ku kitebe kya bambega leero nti nnina emisango gyennazziza era gyembadde ngenda, kyokka kati sigenze era ne guno bayinza okugufuula omusango nti mbajjeemedde ate nga be bankutte,” Lukwago bwe yalaajanye.\nYagambye nti wadde ateekwa okukuba olukung'aana n’ategeeza abalonzi be ebikwata ku lipooti eyamufulumiddwa, kyokka ku mulundi guno ssi lwe yabadde agenda okukuba kuba baabadde bamulagidde okweyanjula ku kitebe kya bambega ba polisi e Kibuli.\nLukwago yagambye nti ekigendererwa kya Gavumenti kikyamulemye okutegeera kubanga bamuyisa ng’atali mukulembeze eyalondebwa abantu ng’ayise mu kalulu .\n“Byonna bye bakola bitutulugunya naye ekiseera kigenda kutuuka byonna biggweewo kubanga tewali kisinga maanyi g’abantu,” Lukwago bwe yayongeddeko.\nMmamba ya poliisi ng'esika mmotoka ya Besigye. EKIF: JOSEPH MUTEBI\nBesigye naye bamukutte.\nAduumira poliisi mu Kampala n’emiriraano, Andrew Kaweesi yeezoobye ne Col. Dr Kizza Besigye mu Kampala wakati eyabadde agenze okwegulira ku ngoye ku Mini Price.\nKu ssaawa 6:00 ez’emisana, Besigye eyabadde mu mmotoka y’ekika kya Prado UAK 773F yavuze n'atuuka mu maaso g’essundiiro ly’amafuta erya “Shell” ku Ben Kiwanuka okumpi ne Mini Price, n’aggyayo omutwe okuwuubira ku bawagizi nabo bakira abamuddamu.\nKaweesi ng'aduumira abaserikale. EKIF: JOSEPH MUTEBI\nMu kiseera kino poliisi teyabaddewo kuba baabadde bafunye olugambo nti Besigye tali mu ggwanga ali South Africa, kyokka poliisi y’oku Mini Price yagenze okwetegereza nga Besigye ava mu mmotoka okubuuza ku bantu, ne bajja okumukwata kyokka yeesibira mu mmotoka n'gaana okuvaamu.\nRPC wa Kampala South, Micheal Mugabi, ne basajja be ne baagezzaako okutiisatiisa Besigye ave mu mmotoka kyokka ne yeerema abantu ng'eno abantu bwe batiisatiisa poliisi bw'eddamu okwasa mmotoka ye tbagenda kugatta Besigye beekalakaase.\nAbantu nga beezooba ne poliisi. EKIF: JOSEPH MUTEBI\nOluvannyuma Poliisi yaleese kabangali yaayo ne basibako mmotoka ya Besigye okugiwalula kyokka ddereeva wa Besigye n’ateekamu ggiya n’egaana okusimbula.\nWano omuduumizi wa poliisi mu Kampala, Andrew Felix Kaweesi we yatuukidde n’alagira baleete ekimotoka kya mmamba ne bakisibako mmotoka ya Besigye era bw'ekityo ne kigiwalula okutuuka ku CPS mu Kampala.\nEbirala ku Lukwago.......\nLukwago poliisi emuyimbudde\nBakira poliisi ewalula mmotoka ya Besigye ng'eno abasuubuzi bwe bagiwerekeza amayinja n’obukyupa bw’amazzi. Abaserikale baakubye amasasi mu bbanga okugumbulula abasuuzi era baabadde batandisse okukuba ttiyaggaasi Kaweesi n’abagaana.\nKaweesi yagambye nti Besigye ne Lukwago beerimba tebagenda kubakkiriza kutataaganya Bannakampala abeekolera emirimu gyabwe n'agamba nti poliisi ejja kukuuma emirembe.\nYagambye nti kituufu Besigye baamukutte era bagenda mu maaso n’okulaba eky’okumukolera.\nRema Namakula alimbye ku kisaawe mu Amerika ne bamutikka ne bamuzza mu Uganda\nRema atadde Kenzo ne Walukagga ku minzaani\nRema ebitaala bimutadde


SSAALONGO oluvudde ku kyeyo n’akoona amaka ge gonna n’agaleka ku ttaka! Kino akikoze okugoba Nnaalongo we gw’alumiriza obwenzi.\nSsaalongo John Nantinda Ssendi abadde ayiiyiza Dubai okuva mu 2010 y’akoze amawano gano.\nYaleka Nnaalongo n’abalongo baabwe ba myezi esatu kyokka olukomyewo mu kifo ky’okumwebaza okukuza abaana, akkakkanye ku maka ge agasangibwa e Wankulukuku n’agakoonawo ng’agamba nti abadde afuna olugambo nti Nnaalongo Olivia Nakirijja abadde ayenda. Nnaalongo Nakirijja agamba:\nSsaalongo okuva bwe yagenda e Dubai abadde tatuweereza buyambi. Nakoma okwogera naye mu myezi egyasooka n’atandika okunnumiriza obwenzi, nga bwe mmunnyonnyola tampuliriza. Yaleka abalongo ba myezi esatu, abasanze balina emyaka etaano naye ansasudde kungoba mu maka ge twagula ffembi!\nBulijjo simanyi nti yakomawo mu Uganda wabula namwekanze mwezi guwedde ng’azze n’ejjambiya antiisatiisa nve mu nju ze oba si ekyo ajja kuntuusaako obulabe.\nNnaalongo n'abalongo nga bali mu kyangaala!\nEnsonga nazitutte ku poliisi e Wankulukuku ne bamuyita. Twazituulamu n’ategeeza nti takyanneetaaga kuba ngatta obulogo n’obwenzi.\nYayogedde bingi n’ategeeza nti ayagala nveewo ampangisize, bw’anaamala okuzimbawo ennyumba endala ndyoke nkomewo.\nOmwezi guno nga gutandika Ssaalongo yaleese ebbaluwa enjingirire nti agiggye mu KCCA ng’emulagira amenyewo ekizimbe ekikadde era n’akoonawo emizigo esatu egisooka.\nNagenze mu KCCA ne bantegeeza nti tagendangayo ne bankakasa nti n’ebbaluwa njingirire. Kino kyampalirizza okuggulawo omusango omulala ku poliisi e Kitebi.\nNnaalongo agamba nti Ssaalongo yagenze mu kkooti ya Mwanga II ng’asaba bamuwe olukusa okubeera n’abaana kyokka abaana tebamumanyi. Katemba yabadde mu kkooti, omulamuzi bwe yayimirizza Ssaalongo n’omusajja omulala n’alagira abalongo basonge ku kitaabwe omutuufu.\nNnaalongo ng'alaga ekifo awabadde ennyumba Ssaalongo gye yaguddeko ekiyiifuyiifu n'agikoona ng'amulanga bwenzi\nAbaana baatangadde ne balemwa okusonga ku Ssaalongo! Kyokka era ayagala kubatwala.\nNga May 23, 2016 twabadde tulina okuddayo mu kkooti kyokka Ssaalongo bwe yalabye kkooti etandise n’asindika bakanyama ne baddamu okumenya ennyumba essatu ezaabadde zisigaddewo.\nZino mwe mbadde nsula n’abaana, kati tusula bweru. Bano abalongo ba mulundi gwakubiri, abaasooka abaali abalenzi baabuuka.\nOmusajja ono yankwana nsoma S4 n’anfunyisa olubuto ne nzaala abalongo abaasooka.\nBazadde bange banzizaayo mu ssomero, ne tuddamu ne twagalana kwe kuzaala abalongo bano abaliwo.\nNalowooza nti engeri gye yannemesa emisomo, tulibeera ffembi naye andaze omutima omutemu.\nSsaalongo ng'akoona ennyumba\nAmaka g’akoona twagagula ffembi nga tukolera e Kibuye ku kkubo nga tutunda bintu ebikozesebwa awaka.\nEnnyumba zino twazigula ku eyali landiroodi waffe, Isma Sekimpi ku bukadde 12.\nSsente twaziterekanga ffembi era okugenda ebweru yaleka asasuddeko obukadde musanvu nze ne nsasula ezaasigalayo.\nNagguddewo emisango egiwera ku poliisi e Kitebi n’e Nateete ku fayiro nnamba SD: 35/13/05/16, SD:16/232/04/16 ne CRB84/16 naye poliisi tennyambye wabula ewadde baze bukuumi antulugunye bulungi!\nAkulira bambega ku poliisi e Kitebi, Francis Kateega agamba; ensonga zino tuzituddemu naye zitusobedde.\nSsaalongo agamba ayagala kuzimba nnyumba ya mulembe ng’ate Nnaalongo tayagala kuva mu nnyumba.\nTugezezzaako okubatabaganya naye baganyi. Ssalongo yaleese ebbaluwa ng’agamba nti KCCA ye yagimuwadde amenyewo ennyumba ekaddiye era n’amenya emizigo esatu egyasoose ka kyokka ne tumugaana okumenya ezisigaddewo kyokka n’azimenya! Fayiro zaabwe naziweerezza ku poliisi e Katwe etutwala.\nYe Ssaalongo John Ssendi Nantinda agamba; Sirina kya maanyi kye nnyinza kwogera kubanga ensonga kkooti yazigoba, yantwalako ne mu FIDA nayo ne bamugoba ate okumenya nabadde n’ekiwandiiko kya KCCA.


Bukedde Online - Aba Lufula baagala Amongi atwale abakulembeze baabwe mu kkooti\nUganda esabye ku yunivasite ya IUIU\nGavumenti eyongeze abasawo emisaala - Mayiga\nAba Lufula baagala Amongi atwale abakulembeze baabwe mu kkooti\nABATEMI b'ennyama mu lufula ya City Abattoir mu Kampala basabye Minisita wa Kampala, Betty Amongi ateekewo akakiiko kanoonyereze ku bakulembeze baabwe be baafuumudde.\nBalumirizza abakulembeze bano okubulankanya ensimbi ze babadde babasoloozaamu eziri mu buwumbi musanvu. Bino abatemi b'ennyama baabyogeredde mu lukiiko lwa bannamawulire mwe baayanjulidde obukulembeze obupya obw'ekiseera eri basuubuzi bannaabwe ku Ssande nga October 18, 2020.\nBaategeezezza nti obukulembeze obubaddewo nga bukulemberwa Abbey Mugumba bumaze emyaka 10 nga bubasoloozaamu ssente, ze bagamba nti ziri mu buwumbi musanvu era baagala zibaddizibwe. Bino byonna biddiridde ekiragiro ekyafulumiziddwa Pulezidenti wiiki ewedde nga kiragira Minisita wa Kampala okuyimiriza obukulembeze obuli mu butale ne lufula za Kampala.\nEkiragiro kino olwagudde mu matu g'abakinjaagi mu lufula eno ne basitukiramu ku Lwokubiri ne bafulumya abakulembeze baabwe mu lufula eno. Abakinjaagi bano abaakulembeddwa Robert Sserunkuuma ne Kafuuma Ssemugera baagambye nti baasanyukidde ekiragiro kya Pulezidenti kubanga ababadde mu bukulembeze babadde baafuuka bannakyemalira abatagambwako.\n"Tuli basanyufu nnyo olw'ekiragiro kya Pulezidenti era ffe wano mu lufula twakitadde dda mu nkola ne tufuna n'obukulembeze obw'ekiseera. Mu kiseera kino tulinze kimu KCCA etutegekere okulonda abakulembeze abaggya," Sserunkuuma bwe yategeezezza.\nSserunkuuma ne banne baalabudde abaagobeddwa ku bukulembeze, obutagezaako kuddayo ku kifuba kubanga babeetegekedde okubakwata babakwase poliisi.\nBaagambye nti ssinga minisita Amongi anaaba tataddeewo kakiiko kunoonyereza ku bukulembeze bwa Mugumba, ensonga bagenda kuzongerayo mu kkooti asobole okubaddiza ssente zaabwe z'amaze emyaka kkumi ng'abasoloozaamu mu bukyamu ate nga talaga kye zikoze.\nEyavudde mu ddwaaliro n'agwa ku kkubo n'asattizza ab'e Lugogo\nAbadde atulugunyizibwa akwasizza abazadde\nBro. `Ronnie Mabakai alagudde bannabyabufuzi: 'Mwolekedde akaseera akazibu'\nAba lufula bawabuddwa ku kulonda ababakulira\nMinisita atandise okukyusa abakulira obutale\nBanene ki abalya mu lufula ng'eno abakinjaaje babakekemya bukoko?\nUganda esabye ku yunivasite...\nUGANDA esabye amawanga ag'Obusiraamu obutasuulirira Yunivasite ya Islamic University In Uganda IUIU, kubanga abazadde...\nGavumenti eyongeze abasawo ...\nKATIKKIRO Charles Peter Mayiga asabye Gavumenti okusasula abasawo ensimbi ezitegeerekeka, esse n'ebikozesebwa mu...


Bukedde Online - Kiyingi omuwandiisi w'ebitabo n'emizannyo aziikibwa leero\nAbooluganda lwa Faaza eyafiiridde e Mexico boogedde; Yattiddwa bamafia\nAbataka bakkaanyizza ne bakatikkiro baabwe\nKAKENSA w’okuwandiika emizannyo n’ebitabo mu ggwanga Wycliffe Kiyingi aziikibwa leero ku kyalo Sonde mu Ggombolola y’e Goma mu disitulikiti y’e Mukono.\nKiyingi 85, yafiiridde mu ddwaaliro e Mengo ku Lwomukaaga oluvannyuma lw’okumalayo ennaku ssatu ng’ajanjabibwa, obulwadde obumaze ebbanga nga bumugonzezza wabula ng’ajjanjabibwa mu maka ge e Mutundwe era nga w’afiiridde nga bamusindikira mu kagaali.\nMwannyina w’omugenzi Christine Nakaggwa 76 abadde ajjanjaba mukulu we yategeezezza nti;\n“bankubira essimu ku Lwokusatu lwa wiiki ewedde nga bamututte mu ddwaaliro e Mengo gye yaweebwa ekitanda mu woodi ya Albert Cook kyokka obulwadde ne bweyongera n’assibwa ku byuma kw’abadde assiza n’atatereera okutuusa ku Lwomukaaga lwe yeeyongedde okuba obubi era ku ssaawa 2:00 ez’oku makya n’afa,” Nakaggwa bwe yannyonnyodde.\nOmwoyo gw’omugenzi gwasabiddwa mu kkanisa ya Mutundwe mu kusaba okwetabiddwaako abantu abangi wadde bannakatemba abasinga obungi tebaakwetabyemu.\nOluvannyuma omulambo gwatwaliddwa mu maka ge e Mutundwe Kirinyabigo mu gombolola y’e Wakiso.\nLeero omulambo gutwalibwa ku National Theatre ku ssaawa 3:00 ez’oku makya okusobozesa ne Bannayuganda abalala okumukubako eriiso evvannyuma oluvannyuma atwalibwe ku biggya bya bajjajjaabe e Sonde gy’agenda okuziikibwa ku ssaawa 8:00.\nAlese nnamwandu, Joan Kiyingi bwe bamaze emyaka 56 mu bufumbo obutukuvu ne bamulekwa.\nLozio bba Sesiriya\nOlugendo lwe Gologoosa\nMuto nnyo okufa\nSempala bba mukyala Sempala\nObwavu musolo n’emirala mingi.\nEbirala ku Kiyingi\nKiyingi omuwandiisi w’ebitabo n’emizannyo aziikibwa leero\nAllan Ssewannyana alekulidde egya KCCA\nURA ne KCCA FC zigenda ziwaga: 'Obuwanguzi bwaffe'\nURA FC eyungudde;Erumbye Orlando Pirates e South Afrika


Olubereberye 3:8,2 Abakkolinso 6:16 LCB - Awo ne bawulira eddoboozi lya MUKAMA - Bible Gateway\n8 (A)Awo ne bawulira eddoboozi lya Mukama Katonda ng’atambula mu nnimiro, mu budde obuweeweevu. Omusajja n’omukazi ne beekweka mu miti Mukama Katonda aleme okubalaba.\nOlubereberye 3:8 in all translations\n2 Abakkolinso 6:16\n16 (A)Yeekaalu ya Katonda ne bakatonda abalala bibeera bitya obumu? Kubanga ffenna tuli Yeekaalu ya Katonda omulamu. Nga Katonda bwe yagamba nti,\n2 Abakkolinso 6:16 in all translations


Hannington Mutebi omulabirizi omubeezi ow'obulabirizi bwa Kampala akomyewo okuva e Bungereza gy'amaze ebbanga erikunukkiriza mu mwaka omulamba ng'ajjanjabibwa ekirwadde kya Kansa.\nMutebi yatawalibwa e Bungereza mu mwezi gwa January w'omwaka guno oluvannyuma lw'okukizuula nti alina obulwadde bwa Kansa ow'omumusaayi era abadde ajjanjabibwa mu ddwaliro lya Kings College Hospital.\nDr. Henry Ddungu okuva mu Uganda Cancer Institute yasinzidde ku Kanisa ya All Saints e Nakasero mu kusaba kw'okwebaza olw’obulamu Katonda bw'awadde Bp. Mutebi n’ategeeza nti oluvannyuma lw’Abasawo okukyusa obusomyo bw’Omulabirizi, omubiri tegukyalina busobozi kulya buli mmere okuggyako eyo Abasawo gye baasazeewo.\n“Omulabirizi mwewale okumukwata mu ngalo, kubanga singa afuna yinfekisoni yonna obulamu bwe bubeera mu matigga. Abamutegekedde ebijjulo munamusonyiwa kubanga talina kulya buli kimu olw’ensonga nti byalina mu mubiri gwe ssibyebyo eby’obutonde nga kyetaagisa okwegendereza ennyo.” Dr. Ddungu bwe yagambye.\nMu kusaba okwakulembeddwa Ssaabalabirizi omulonde Stephen Kazimba Mugalu, Maama Milly Kisakye Mutebi nga ye mukyala wa Bp. Mutebi, yeebazizza abantu bonna ababadduukiridde nga babawa ensimbi z’obujjanjabi okuva omwaka oguwedde Abasawo bwe baakabatema nti Omulabirizi alina kkansa w’omusaayi.\nYe Omulabirizi Mutebi yategeezezza nti wakati mu bulumi yafuna ekirooto, nga Katonda amugamba nti “luno lutalo lwange, nja kululwana era nduwangule”. “Ndabye Katonda ng’akola ebikuuno mu bulamu bwange”. Bp Mutebi bwe yagambye wakati mu ssanyu.\nYe Ssaabalabirizi omulonde Stephen Kazimba Mugalu, yagambye nti amaanyi ga Katonda gasinga okutegeera kw’Abantu, era okuwonya Bp. Mutebi akikoze okulaga abakkiriza nti alina obuyinza ku bulamu n’okufa.\nOkusaba kuno kwetabiddwaako amyuka Gavana wa Banka enkulu Louis Kasekende, Sipiika w’olukiiko lwa Buganda Patrick Luwaga Mugumbule, Gen. Katumba Wamala, Omumyuka wa Ssaabasumba w’essaza ekkulu erya Kampala Msgr. Lawrence Ssemusu n’abebitiibwa abalala bangi.


1 Samwiri 10 | Bayibuli ey'Oku Mukutu Gwaffe Ogwa Intaneeti | New World Translation\n1 Samwiri 10:1-27\nSawulo afukibwako amafuta okuba kabaka (1-16)\nSawulo ayanjulwa eri abantu (17-27)\n10 Awo Samwiri n’addira eccupa y’amafuta, n’afuka amafuta ku mutwe+ gwa Sawulo, n’amunywegera, era n’agamba nti: “Yakuwa takufuseeko mafuta obeere omukulembeze+ w’abantu be?+ 2 Bw’onooba ovudde we ndi olwa leero, ojja kusanga abasajja babiri okumpi n’amalaalo ga Laakeeri+ e Zereza mu kitundu kya Benyamini, era bajja kukugamba nti, ‘Endogoyi ze wagenda okunoonya zizuuliddwa, naye kaakano kitaawo alekedde awo okweraliikirira endogoyi+ n’atandika okweraliikirira mmwe. Agamba nti: “Nnaakola ntya olw’omwana wange?”’ 3 Ojja kuva awo weeyongereyo otuuke ku muti omunene ogw’e Taboli, era eyo ojja kusisinkana abasajja basatu nga bambuka eri Katonda ow’amazima e Beseri,+ ng’omu asitudde embuzi ento ssatu, omulala ng’asitudde emigaati esatu, ate omulala ng’asitudde ensumbi ennene erimu omwenge. 4 Bajja kukubuuza bw’oli, era bakuwe emigaati ebiri, era olina okugikkiriza. 5 Oluvannyuma lw’ekyo, ojja kugenda ku kasozi ka Katonda ow’amazima awali enkambi y’Abafirisuuti. Bw’onootuuka mu kibuga, ojja kusisinkana ekibinja kya bannabbi nga baserengeta okuva ku kifo ekigulumivu; bajja kuba boogera obunnabbi era nga bakulembeddwamu abantu abakuba ebivuga eby’enkoba, n’obugoma obutono, n’endere, n’entogooli. 6 Omwoyo gwa Yakuwa gujja kukuwa amaanyi,+ era ojja kwogera eby’obunnabbi awamu nabo, era okyusibwe obe ng’omuntu omulala.+ 7 Obubonero obwo bwe bunaamala okubaawo, kola kyonna ky’osobola okukola, kubanga Katonda ow’amazima ali naawe. 8 Oluvannyuma ojja kugenda e Girugaali,+ era nja kujja nkusange eyo mpeeyo ssaddaaka ezookebwa ne ssaddaaka ez’emirembe. Ojja kulindirira okumala ennaku musanvu, okutuusa lwe nnajja gy’oli, era nja kukubuulira ky’onookola.” 9 Sawulo olwali okukyuka ave awali Samwiri, Katonda n’atandika okukyusa omutima gwe, era obubonero obwo bwonna ne butuukirira ku lunaku olwo. 10 Awo ne bava eyo ne bagenda ku kasozi, ekibinja kya bannabbi ne kimusisinkana. Amangu ago omwoyo gwa Katonda ne gumuwa amaanyi+ n’atandika okwogera eby’obunnabbi+ ng’ali wamu nabo. 11 Abo bonna abaali bamumanyi bwe baamulaba ng’ayogera eby’obunnabbi awamu ne bannabbi, ne bagambagana nti: “Kiki ekituuse ku mutabani wa Kiisi? Sawulo naye ali omu ku bannabbi?” 12 Awo omusajja ow’omu kifo ekyo n’abuuza nti: “Naye kitaabwe y’ani?” Awo we waava enjogera egamba* nti: “Sawulo naye ali omu ku bannabbi?”+ 13 Bwe yamala okwogera eby’obunnabbi, n’agenda ku kifo ekigulumivu. 14 Oluvannyuma muganda wa taata wa Sawulo n’abuuza Sawulo n’omuweereza we nti: “Mwali mulaze wa?” N’amuddamu nti: “Twali tugenze kunoonya ndogoyi,+ era bwe zaatubula ne tugenda eri Samwiri.” 15 Awo muganda wa taata wa Sawulo n’abuuza nti: “Mbuulira, Samwiri yabagambye ki?” 16 Sawulo n’amuddamu nti: “Yatugambye nti endogoyi zaazuuliddwa.” Naye Sawulo teyamubuulira ekyo Samwiri kye yali ayogedde ku by’obwakabaka. 17 Awo Samwiri n’ayita abantu ne bakuŋŋaanira mu maaso ga Yakuwa e Mizupa,+ 18 era n’agamba Abayisirayiri nti: “Bw’ati Yakuwa Katonda wa Isirayiri bw’agamba, ‘Nze nnaggya Isirayiri e Misiri era nze eyabanunula mu mukono gw’Abamisiri+ ne mu mukono gw’obwakabaka bwonna obwali bubanyigiriza. 19 Naye olwa leero mwesambye Katonda wammwe+ eyabaggya mu bizibu byammwe byonna ne mu nnaku yammwe yonna, ne mugamba nti: “Tulondere kabaka anaatufuga.” Kale kaakano muyimirire mu maaso ga Yakuwa nga muli mu bika byammwe era nga muli mu bibinja byammwe eby’enkumi.’” 20 Awo Samwiri n’asembeza ebika byonna ebya Isirayiri,+ era ekika kya Benyamini ne kirondebwamu.+ 21 N’asembeza ab’ekika kya Benyamini ng’empya zaabwe bwe zaali, ab’oluggya lwa Materi ne balondebwamu. Oluvannyuma Sawulo mutabani wa Kiisi yalondebwamu,+ naye bwe baagenda okumunoonya, tebaamulaba. 22 Awo ne beebuuza ku Yakuwa+ nti: “Omusajja oyo waali wano?” Yakuwa n’abaddamu nti: “Ali eri mu migugu yeekwese.” 23 Ne badduka ne bagenda ne bamuggyayo. Bwe yayimirira wakati mu bantu, okuva ku bibegaabega bye okudda waggulu yali asinga abantu abalala bonna obuwanvu.+ 24 Samwiri n’agamba abantu bonna nti: “Mulaba oyo Yakuwa gw’alonze,+ nti tewali muntu alinga ye mu bantu bonna?” Awo abantu bonna ne baleekaana nti: “Kabaka awangaale!” 25 Awo Samwiri n’ategeeza abantu kabaka by’anaabeetaagisanga,+ era n’abiwandiika mu kitabo, n’akissa mu maaso ga Yakuwa. Oluvannyuma Samwiri n’asiibula abantu, buli omu n’addayo ewuwe. 26 Sawulo naye n’addayo ewuwe e Gibeya, ng’awerekerwako abalwanyi Yakuwa be yali akutte ku mutima. 27 Naye abasajja abamu abatalina mugaso ne bagamba nti: “Oyo anaatununula atya?”+ Bwe batyo ne bamunyooma, era ne batamutwalira kirabo kyonna.+ Naye n’atabaako ky’akyogerako.*\n^ Oba, “olugero olugamba.”\n^ Obut., “yali ng’atalina kya kwogera.”


Bukedde Online - Ebizibiti ku gwa Ssebuufu okutta Katusabe bikyabuze\nAmagye gakutte musajja wa Kayihura omulala:...\nKiiza Besigye yeekomya ekibiina kya FDC -...\nEbizibiti by’amasimu agagambibwa nti Ssebuufu ne banne ge baakozesa okwogeraganya ku lunaku omugenzi Donah Katusabe lwe yattibwa bikyabuze.\nGuno mulundi gwa kubiri nga oludda oluwaabi lelemererwa okuleeta amassimu okugangula eri omulamuzi Anglin Ssenoga ali mu musango gw’okutta Katusabe.\nOmwezi oguwedde looya wa gavumenti, Micheal Ojok yategeeza kkooti nti amasimu g'abo gaggalirwa mu ofiisi ya Richard Ndaboine akulira emisango gya yintanenti “cyber-crime” eyakwatibwa aba CMI ne ISO wamu ne Kale Kayihura nga kati tebalina ngeri yaakubiggyayo okuggyako ng'aba CMI bakkirizza.\nOjok eggulo yazzeemu okutegeeza omulamuzi Anglin Ssenoga nti n’okutuusa kati tebannafuna bizibiti bino kuva mu ba ISO.\nAmassimu gano makulu nnyo mu musango guno kubanga kigambibwa nti gagibwe kubamu kubavunaanibwa nga ku lunnaku Katusabe lwattibwa gebakozesanga okwogeraganya.\nAte eyakulira okunoonyereza ku musango guno Detective AIP Henry Peter Warya yawadde obujulizi nagamba nti yeyakulemberamu ekibinja ky’abapoliisi bonna abaakola ku musango nga yabawa n’ebiragiro\nYagambye nti “abakwatibwa ku kutta Katusabe nalina okubagyako ebinkumu, bakubibwe ebifaananyi saako okubagyako omusaayi gugerageranyizibwe n’ogwo ogwali gusangidddwa mu kifo omugenzi weyattibwa.\nOlwobunene bwa fayiro bampa ekibinja kyabambega banyambeko. Abamu baava ku poliisi e Katwe, Kireka, Kibuli, CPS n'aba Flying Squad.\nYe Muhammad Ssebuufu, Godfrey Kayizi, Philip Mirambe ne Steven Lwanga baali bakwatiddwa dda nga bamazze n’okukola sitetimenti era omusawo eyabakebera yakakasa nti tebalina kikyamu kyonna ku mutwe.\nWarya yawadde kkooti lipooti kwebasabira abalabalatole ya gavumenti e Wandegya okukebera omusaayi gwabavunaanibwa n’ogwo ogwasangibwa mu mmotoka eyatambuza Katusabe saako ogwasangibwa mu kifo weyattibwa naye looya wa Ssebuufu, Evans Ochengie.\nOchengie yagambye omulamuzi nti lipooti eno yandiba nga ngigirire kubanga baleese ngyokeseemu ate nga bwino eyakozesebwa mu kuwandiika ku lupapula wa mirundi ebiri. Yasabye omulamuzi lipooti eno agigaane ereme kukozesebwa ng’obujulizi omulamuzi omusango kwekugwongezaayo okutuusa nga August 9, 2018 lwanawa ensala ye.


Bukedde Online - Alumirizza omujaasi okukuba abantu amasasi n'abatta\nSpeaker Kadaga asanyukidde omulimu ogukolebwa ku kisaawe kye...\nSpeaker asisinkanye abasuubuzi ne bamuloopera enkuyanja y'ebizibu...\nNambooze yeekokkodde abamwekukuutirizaako mu kiseera ky'okulonda...\nEngeri gy'ofuna mu nkoko z'amagi\nAlumirizza omujaasi okukuba abantu amasasi n'abatta\nAbajaasi ba UPDF 1,700 babatutte Somalia\nBasajjabalaba azziddwaayo e Luzira\nAdded 18th January 2013\nOMUKULU mu magye alumirizza omujaasi we okukuba abantu basatu amasasi agaabattirawo e Luzira oluvannyuma lw’okufuna obutakkaanya ne mukyala we.\nBya HERBERT MUSOKE\nLt. Sultan Ibbin aduumira Palatuuni y’ebyamawulire mu baalakisi y’e Luzira y’alumirizza Cpl, Herbert Rwakihembo okukuba mukaziwe Irene Namayumba n’abakazi abalala babiri amasasi agaabatta n’okulumya owa bodaboda nga kigambibwa nti mukazi we ono eyali abeera e Luzira mu Kisenyi zooni yali ayenda.\nLt. Sultan agamba nti yawulira amasasi nga gavuga ebweru wa balakisi ate oluvannyuma lw’eddakiika ne wabaawo eyamukubira essimu ng’amutegeeza nga bwe waliwo omujaasi akubye abantu amasasi n’atta basatu.\n“Oluvannyuma lw’okufuna amawulire gano nnasooka ku geeti gye nnali nsindise omujaasi ono, okukuuma naye ngataliiwo. Banne be yali akuuma nabo kwe kuntegeeza nti yali abagambye nti agenze mu balakizi kunona kabuuti ye.\nNgenda okutuuka awagudde obuzibu buno nga waliwo emirambo esatu.\nNagenda okudda ku geeti ne musangawo nga ne kabuuti agirina wabula oluvannyuma yantuukirira n’antegeeza nti yali alina ky’akoze wabula ng’ayagala mmuyambe ng’omuzadde,” Lt. Sultan bw’agamba.\nOno ye mujulizi ow’okutaano era ng’agamba nti wano yamukwatirawo era okugenda okukebera magazini zaabwe ng’eyiye ebulamu amasasi 21, kwe kumukwasa aba Military Police abaatandika okunoonyereza.\nBino bibadde mu kkooti y’amagye etuula ku ssomero lya Luzira C/U ekulirwa George Kakama. Kyokka ng’abantu bwe bakuba emizira n’okumusondera ssente ez’okukozesa mu kkomera era ng’abamu naddala abakazi obwedda balabula abaserikale obutatulugunya musajja waabwe n’okumuliisa obulungi.\nKkooti eno yaakumala ennaku mwenda ng’ewuliriza obujulizi mu musango guno.\nAlumirizza omujaasi okukuba abantu amasasi n’abatta\nEyatta mukazi we n''abalala babiri asibiddwa emyaka 30\nOwa UPDF eyatta mukazi we n'abalala babiri e Luzira asaasiddwa: Waakusibwa emyaka 15\nAbatuuze batenderezza omujaasi eyatta abakazi abasatu e Luzira\nSpeaker Kadaga asanyukidde ...\nOLUVANNYUMA lwa Pulezidenti Museveni okugya envumbo ku by’emizannyo olw’ekirwadde kya CORONA, okuzimba ekisaawe...\nSpeaker asisinkanye abasuub...\nSIPPIKA wa palamenti Rebeeca Alitwala Kadaga asabye abakungu b'ekitongole ky'omusolo URA okukomya okunyigiriza...\nNambooze yeekokkodde abamwe...\nNambooze yeegobyeko abamwekukuutirizaako mu kalulu olumala ne bajeema.\nEngeri gy'ofuna mu nkoko z'...\nENKOKO z’amagi zirimu ssente mu kiseera kino, naddala ng’ozirabiridde obulungi ne zitandikira mu budde obutuufu...\nEnkoko z'ennyama 100, zikuk...\nNGA buli omu asala entotto ku ngeri gy'asobola okuyingiza akasente mu nsawo okuyita mu mbeera y'ekirwadde kya Corona,...


ENGERO EZ'OMU BAIBULI EKITUNDU EKYOKUSATU:\nEngero ez'omu Baibuli ekitundu ekyokusatu, ekitabo kino kitubuulira ku Ngero ez'omu Baibuli okutandikira ku kulangirirwa n'okuzaalibwa kwa Yokaana Omubatiza. Kyogera ku kuzaalibwa kwa Yesu Kristo Mukama waffe, okufa n'okuzuukira, era awamu n'okugenda mu ggulu. Kitubuulira ku batume ekkumi n'ababiri, era n'obulamu bwa Pawulo Omutume Omutukuvu. Kyogera ku kwolesebwa kwa Yokaana Omutukuvu era n'omusango ogugenda okugya. Soma ku lugero luno lwe tukulondedde, bw'oba oyagadde by'osomye tuweerezeyo olunyiriri tumanye nga bw'obirowoozezaako.\nOlugero Olw'attaano Mw'omusanvu (Mukitabo kino)\nSoma Okubikulirwa 1:120; 4:1-5:14 7:7-17; 21:1-17\nOKUBIKULIRWA KWA YOKAANA OMUTUKUVU\nYokaana Omutume, Yesu gwe yayagalanga ennyo, bwe yali ku kizinga ekiyitibwa Patumo gye yali asibiriddwa. N'afuna okwolesebwa, Yesu n'amulaga ebigenda okubeerawo mu biseera oby'oluvannyuma. Yokaana yali mu Mwoyo ku lunaku lwa Mukama, n'awulira ennyuma we, eddoboozi eddene nga liringa ery'akagombe, nga koogera nti, "Ky'olaba wandiika mu kitabo, okiweereze ekkanisa omusanvu, eri Efeso, Sumuna, Perugamo, Suwatira, Saadi, Firaderufiya, n'eri Lawodikiya." Yokaana n'akyuka okulaba eddoboozi eryogera naye gye lyali liva.\nNaye bwe yakyuka n'alaba ettabaaza musanvu eza zaabu, ne wakati w'ettabaaza n'alaba omuntu afaanaana ng'Omwana w'Omuntu, ng'ayambadde okutuuka ku bigere, ng'asibiddwa mu kifuba kye, olukoba olwa zaabu. N'enviiri ze, nga zitukula ng'omuzira, n'amaaso ge, ng'ennimi z'omuliro, n'ebigere bye, nga bifaanana ng'ekikomo ekizigule, ekirongooseddwa mu muliro, n'eddoboozi lye nga liri ng'eddoboozi ely'amazzi amangi. Ng'akutte mu mukono gwe ogwa ddyo emmunyeenye musanvu, ne mukamwa ke, ne muvaamu ekitala ekisala eky'obwogi obubiri, n'obwenyi nga buli ng'enjuba bw'eyaka mu maanyi gaayo.\nYokaana bwe yalaba Mukama waffe mu kitiibwa kye, olw'okutya, n'agwa ku bigereebye ng'afudde. Mukama waffe n'amuteekako omukono gwe ogwa ddyo, n'amugamba nti, "Totya, nze w'olubereberye era ow'enkomerero, Omulamu, nali nfudde, laba, ndi mulamu emirembe n'emirembe, nnina ebisumuluzo eby'okufa n'eby'emagombe. Kale wandiika by'olabye n'ebiriwo, n'ebigenda okubaawo oluvannyuma lw'ebyo. Ekyama ky'emmunyeenye omusanvu z'olabye mu mukono gwange ogwa ddyo, be bamalayika b'ekkanisa omusaanvu, n'ettabaaza omusanvu eza zaabu, ze kkanisa omusanvu."\nMukama n'alagira Yokaana okuwandiika ebbaluwa eri ekkanisa omusaanvu, nga buli kkanisa agiwandiikira ebbaluwa yanjawulo ezitendereza ebirungi bye baali bakoze, naye ate nga era ng'abanenya, yasookera ku kkanisa ey'Aefeso, n'amalira ku y'omu Lawodikiya, n'amaliriza ng'agamba nti, "Awangula ndimuwa okutuula awamu nange ku ntebe ey'obwakabaka, nga nange bwe nnawangula, ne ntuula wamu ne Kitange ku ntebe ye. Alina okutu awulire Omwoyo ky'agamba ekkanisa." Yokaana bwe yamala okuweereza abaluwa eri ekkanisa omusaanvu, n'alaba oluggi nga luggulibwaawo mu ggulu, n'awulira n'eddoboozi ng'elyakagoombe, nga limugamba nti, "Linnya okutuuka wano, nange n'akulaga obigwanira okubeerawo oluvannyuma."\nAmangu ago n'atwalibwa mu ggulu n'alaba entebe ey'obwakabaka bwa Katonda, nga waliwo eyali atudde ku ntebe, naye olw'okumasamasa kw'Oyo eyali atudde ku ntebe nga tasobola ku mwetegereza, era nga ne musoke nga yeetoolodde entebe ye. Entebe ey'obwakabaka, yali yeetooloddwa entebe ez'obwakabaka amakumi abiri mu nnya, nga mutuddemu abakadde amakumi abiri mu bana, nga bambadde engoye enjeru, ne ku mitwe gyabwe engule eza zaabu. Mu ntebe nga muvaamu okumyansa n'amaloboozi n'okubwatuka. N'ettabaaza musaanvu ez'omuliro nga zaaka mu maaso g'entebe, gy'emyoyo omusaanvu egya Katonda.\nMu maaso g'entebe, waaliwo ennyanja ey'endabirwaamu, ne wakati w'entebe, n'okwetoloola entebe, ebiramu bina ebijjudde amaaso mu bwenyi n'ennyuma. N'ekiramu eky'olubereberye ky'ali kifaanana ng'empologoma, n'ekiramu ekyokubiri ng'ennyana, n'ekiramu eky'okusatu ky'alina amaaso ng'ag'omuntu, n'ekiramu ekyokuna, ky'ali kifaanana ng'empungu. N'ebiramu byonna ebina nga birina ebiwaawaatiro mukaaga, ebijjudde amaaso enjuyi zonna ne munda, nga byogera emisana n'ekiro awatali kuwummula nti,\n"Omutukuvu, Mukama Katonda Omuyinza w'ebintu byonna, eyabaawo era abaawo era ajja okubaawo." Abakadde amakumi abiri mw'abana ne bavuunama ne basinza mu maaso g'Oyo atudde ku ntebe, nga basuula engule zaabwe mu maaso g'entebe nga boogera nti, "Osaanidde ggwe Mukama Katonda waffe okuweebwanga ekitiibwa n'ettendo n'obuyinza, kuba ggwe wabitonda byonna" Yokaana n'alaba mu mukono ogwa ddyo ogw'Oyo eyali atudde ku ntebe, ekitabo ekiwandiikiddwa munda ne kungulu, ekisibiddwa n'obubonero musanvu.\nMalayika ow'amaanyi n'abuuza n'eddoboozi eddene nti, "Ani asaanidde okwanjuluza ekitabo n'okubembula obubonero bwakyo omusanvu?" Ne watabaawo mu ggulu newankubadde ku nsi oba wansi w'ensi, eyayinza okwanjuluza ekitabo, newankubadde okukitunuulira.\nYokaana n'akaaba nnyo kubanga tewaali ayasaanira okwanjuluza ekitabo, newankubade okukitunuulira. Naye omu ku bakadde n'amugamba nti, "Tokaaba, laba, Empologoma ow'omu kika kya Yuda, ekikolo kya Dawudi, yawangula okwanjuluza ekitabo n'okubembula obubonero bwakyo omusaanvu." Yokaana n'alaba wakati w'abakadde n'entebe n'ebiramu abina, n'alaba Omwana gw'endiga Yesu, ng'ayimiridde ng'afaanana ng'eyattibwa, ng'alina amayembe musaanvu, n'amaaso musaanvu gy'emyoyo omusaanvu egya Katonda egyatumibwa mu nsi zonna. N'agenda n'aggya ekitabo mu mukono ogwa ddyo ogw'Oyo atudde ku ntebe. Bwe yatoola ekitabo, ebiramu ebina n'abakadde amakumi abiri mw'abana, ne bavuunama mu maaso g'Omwana gw'endiga Yesu, buli muntu ng'alina ennanga n'ebibya ebya zaabu ebijjudde obubaane, kwe kusaba kw'abatukuvu, ne bayimba oluyimba oluggya, nga boogera nti,\n"Osaanidde okutoola ekitabo, n'okubembula obubonero bwakyo. Kubanga wattibwa n'otununula eri Katonda olw'omusaayi gwo, buli kika n'olulimi n'abantu n'eggwanga." Na buli kitonde ekiri mu ggulu, ne ku nsi ne wansi w'ensi, ne mu nnyanja, n'ebirimu byonna ne mbiwulira byonna nga byogera nti, "Eri Oyo atudde ku ntebe, n'eri Omwana gw'endiga eyattibwa okuweebwa obuyinza, obugagga, okutegeera, n'amaanyi, n'ekitiibwa, n'ettendo n'omukisa." N'ebiramu ebina ne byogera nti, "Amiina," n'abakadde ne bavuunama ne basinza.\nABAAYOZA EBYAMBALO MU MUSAAYI\nOluvannyuma lw'ebyo, Yokaana n'alaba ekibiina ekinene eky'abantu nga bayimiridde mu maaso g'entebe ne mu maaso g'Omwana gw'endiga, nga bambadde ebyambalo ebyeru, n'amatabi g'enkindu mu mikono gyabwe, ne boogerera waggulu nti, "Obulokozi buba bwa Katonda waffe atudde ku ntebe, n'eri Omwana gw'endiga." Ne bamalayika nga bayimiridde okwetoloola entebe, n'abakadde n'ebiramu ebina, ne bavuunama amaaso gaabwe mu maaso g'entebe, ne basinza Katonda, nga boogera nti, "Amiina:\nOmukisa n'ekitiibwa n'amagezi n'okwebaza n'amaanyi, n'ettendo n'obuyinza, biberenga eri Katonda emirembe n'emirembe Amiina."\nOmu ku bakadde n'abuuza Yokaana nti, "Bano obamanyi abambadde ebyambalo ebyo ebyeru, era ne gye bava?" Yokaana n'amugamba nti, "Mukama wange, gw'omanyi." Omukadde n'amugamba nti, "Bano bebaava mu ku bonabona kuli okungi, ne bayoza ebyambalo byabwe, ne babitukuza mu musaayi gw'Omwana gw'endiga. Kye bavudde babeera mu maaso g'entebe ya Katonda, ne bamuweerezanga emisana n'ekiro mu yekaalu ye, n'Oyo atudde ku ntebe alitimba eweema ye ku bo. Tebalirumwa njala na nnyonta, n'omusana tegulibookya, newankubadde okwokya kwonna. Kubanga Omwana gw'endiga ali wakati w'entebe y'anaabalundanga, era alibaleeta eri enzizi ez'amazzi ag'obulamu, era Katonda alisangula buli zziga mu maaso gaabwe."\nOluvannyuma ku nkomerero Yokaana n'alaba eggulu eriggya, n'ensi empya, kubanga eggulu ery'olubereberye n'ensi ey'olubereberye nga biweddewo, n'ennyanja nga tekyaliwo. N'alaba ekibuga nga kikka okuva mu ggulu ewa Katonda, nga kitegekeddwa ng'omugole ayonjeddwa bba. N'awulira eddoboozi eddene eriva mu ntebe nga lyogera nti, "Laba, eweema ya Katonda awamu n'abantu, era anaabeeranga wamu nabo, nabo banaabeeranga bantu be, naye alisangula buli zziga mu maaso gaabwe, era okufa tekulibaawo nate, era tewaabengawo nnaku newankubadde okukaaba, newankubadde okulumwa, eby'olubereberye biriba biweddewo."\nN'Oyo eyali atudde ku ntebe n'ayogera nti, "Laba, byonna mbizzizza buggya." Era n'amugamba nti, "Wandiika, kubanga ebigambo ebyo byamazima era bya bwesigwa." N'ayongera n'amugamba nti, "Bituukiridde! Nze Alufa ne Omega, okusooka n'enkomerero. Ndimuwa buwa alina ennyonta okunywa mu luzzi olw'amazzi ag'obulamu, awangula; alisikira ebyo."\nOmu ku bamalayika omusaanvu, abaalina ebibya omusaanvu, ebijjude ebibonyoobonyo omusaanvu eby'enkomerero n'ayogera ne Yokaana, n'amugamba nti, "Jjangu, nnakulaga omugole omukazi w'Omwana gw'endiga." Omwoyo n'amutwala ku lusozi olunene oluwanvu, n'amulaga ekibuga ekitukuvu Yerusaalemi, nga kikka okuva mu ggulu ewa Katonda, nga kirina ekitiibwa kya Katonda, okumasamasa kwakyo ng'ejjinja ery'omuwendo omungi ennyo eritangalijja, nga kirina bbuggwe omunene omuwanvu, nga kiriko emiryango kkumi n'ebiri, ne ku miryango bamalayika kkumi na babiri, n'amannya ag'ebika ekkumi n'ebibiri eby'abaana ba Isiraeri nga gawandiikiddwaako. Ebuvanjuba emiryango esatu, n'obukiika obwa kkono n'obwa ddyo emiryango esatu esatu. N'ekibuga nga kizimbiddwa zaabu ennugi eringa endabirwaamu ennungi.\nN'emiryango ekkumi n'ebiri luulu kkumi na bbiri, buli gumu ku miryango gw'ali gwa luulu emu, n'oluguudo olw'ekibuga zaabu ennungi, ng'endabirwaamu etangalijja. Naye mu kibuga teyalabamu yekaalu, kubanga Mukama Katonda Omuyinza w'ebintu byonna, n'Omwana gw'endiga, ye yekaalu yaakyo. Ekibuga nga tekyetaaga njuba newankubadde omwezi okukyakira, kubanga ekitiibwa kya Katonda kyekimulisa, n'ettabaaza yaakyo ye Mwana gw'endiga.\nN'emiryango gyakyo tegiggalwenga n'akatono emisana kubanga tewaliba kiro. Teribaayo kikolimo, amawanga ganaatambuliranga mu musana gwakyo, ne bakabaka b'ensi baleeta ekitiibwa kyabwe mu kyo, era balireeta ekitiibwa n'ettendo ly'amawanga mu kyo. Temuliyingira mu kyo n'akatono ekintu kyonna ekitali kirongoofu newankubadde akola eky'omuzizo n'obulimba, wabula abo bokka abaawandiikibwa mu kitabo eky'obulamu eky'Omwana gw'endiga. Wakati w'oluguudo lwakyo, Yokaana n'alaba omugga ogw'amazzi og'obulamu ogumasamasa ng'endabirwaamu, nga guva mu ntebe ya Katonda ne y'Omwana gw'endiga. Era eruuyi n'eruuyi w'omugga omuti ogw'obulamu, ogubala ebibala ekkumi n'ebibiri, n'amalagala g'omuti ga kuwonya amawanga.\nEKISEERA KIRI KUMPI\nYokaana bwe yalaba ebyo byonna, n'avuunama okusiinza mu maaso g'ebigere bya malayika eyamulaga bino. Naye malayika n'amugamba nti, "Laba, tokola bw'otyo ndi muddu munno era ow'omu bagandabo bannabbi, n'abo abakwaata ebigambo eby'ekitabo kino, siinza Katonda!" Malayika wa Katonda n'amugamba nti, "Toteeka kabonero ku bigambo eby'obunnabbi eby'ekitabo kino, kubanga obudde buli kumpi. Ayonoona abeere ng'akyayonoona, n'omugwaagwa abeerenga omugwaagwa, n'omutuukirivu abeere nga omutukuvu.\nLaba, njija mangu, n'empeera yange eri nange, okusasula buli muntu ng'omulimu gwe bwe guli. Nze Alufa ne Omega, ow'olubereberye era omukoobezi, okusooka n'enkomerero. Baweereddwa omukisa abayoza ebyambalo byabwe balyoke babeere n'obuyinza ku muti ogw'obulamu balyooke bayingire mu kibuga nga bayita mu mulyango. Nze Yesu, ntumye malayika wange okubategeeza mmwe ebyo olw'ekkanisa. Omwoyo n'omugole boogera nti, 'Jjangu,' N'awulira ayogere nti, 'Jjangu.' N'alina ennyonta ajje, ayagala atwale amazzi ag'obulamu gabuwa. Yokaana ategeeza nti, "Omuntu yenna bw'ayongerangako ku biwandiIkiddwa mu kitabo kino, Katonda alyongerako ku ye ebibonyoobonyo, oba alikendeezako ebiwandiIkiddwa mu kitabo eky'obunnabbi kino, Katonda alimuggyako omugabo gwe ku muti ogw'obulamu, ne kibuga ekitukuvu.\nAtegeeza bino ayogera nti, "Wewaawo: njija mangu, Amiina: jjangu, Mukama waffe Yesu Kristo Omulokozi." Ekisa kya Mukama waffe Yesu kibeerenga n'abatukuvu. Amiina. Balina omukisa abaliyingira mu mulyango gw'ekibuga Sayuuni, abo abakola ebyo Katonda by'ayagala era abagoberera amateekaage. Kubanga balirya ku muti ogw'obulamu era balisikira obulamu obutagwaawo.\nBw'oba oyagala okweyongera okumanya ebisingawo weereza order tujjakukikuweereza.\nE-MAIL US For any comments, critics, questions about these Books, or whatever you need to know about Luganda Ministry, please feel free to drop us a line. Send them to us at ministry@lugandaministry.org\nThis entire site, including all pages,Copyright 2000-2008 Luganda Christian Services Inc. All rights reserved. Send mail to:Luganda Christian Services Inc. P.O. Box 5213, Glendale, Arizona, USA 85312. Or P.O. Box 31602 Kampala Uganda East Africa


Bukedde Online - Ebya Ssebuufu tebinnaggwa: Abooluganda lwa Katushabe basaba buwumbi\nKayihura bamututte mu kkooti\nEBYA Muhammad Ssebuufu ow’ekibanda kya Pine okutta omuntu tebinnaggwa.\nAbooluganda lw’omugenzi Donah Katushabe bamututte mu Kkooti Enkulu n’eyali aduumira poliisi ya CPS Aron Baguma nga baagala baliwe buwumbi olw’okuggyawo obulamu bw’omuntu waabwe.\nBaakulembeddwa muganda w’omugenzi Lillian Katushabe eyategeezezza nti omugenzi yagula emmotoka UAX 481H okuva mu kibanda kya Ssebuufu mu October 2015 n’asasulako ssente ezimu ne wasigalayo baalansi wa bukadde mukaaga.\nBaamuwamba okuva mu maka ge e Bwebajja ne bamutwala ku Pine gye baamutulugunyiza era eyali akulira poliisi ya CPS Aron Baguma bwe baamutuukirira ataase embeera Ssebuufu kigambibwa nti yamuwa ssente naddayo n’abaserikale be yali agenze nabo.\nBaguma olwagenda bakanyama ba Ssebuufu baagenda mu maaso n’okumukuba ne bakozesa n’essimu ye okukubira abantu be amasimu omwali ne looya nga babalagira baweereze ssente ezaali zimubanjibwa bwe baba bakyayagala okumulaba nga mulamu.\nOluvannyuma baamutwala mu ddwaaliro e Mulago ng’ali mu mbeera mbi n’fa nga baakamutuusaayo.\nYagambye nti bavunaana Ssebuufu olw’obutafaayo ku bulamu bwa Katushabe eyali akuumibwa mu kibanda kye, obutakoma ku bakanyama be kumutulugunya n’obutateekawo mbeera erumirirwa bulamu bw’abantu.\nBaguma bamuvunaana olw’obutayingira mu nsonga za Katushabe bwe yali atulugunyizibwa Ssebuufu ne bakanyama be.\nBaagala basasulire ssente ab’ehhanda ze baasaasanya okuva gyebabeera okutuuka ku ggwanika e Mulago nga bawulidde nti afudde, ze baasasula eggwanika, ezaatambuza omulambo, okukozesa mu lumbe, entaana, obulumi bwe bayiseemu ne kalonda omulala nga baagala abasasule ssente ezisoba mu kawumbi ze basaasaanya.\nFayiro ya Sebuufu ku gw'obutemu ogumuvunaanibwa ebuziddwaawo


Baibuli y'Oluganda - ENDAGAANOEMPYA - Ebikolwa 25\nEbikolwa - Essuula 25\nAwo Fesuto bwe yatuuka mu ssaza, bwe waayitawo ennaku ssatu, n'ava mu Kayisaliya n'alinnya e Yerusaalemi.\n2 Bakabona abakulu n'abakungu b'Abayudaaya ne bamubuulira Pawulo bye yaloopebwa; ne bamwegayirira,\n3 nga baagala abakole obulungi ku ye, amutumire okujja e Yerusaalemi; bamuteegere mu kkubo okumutta.\n4 Naye Fesuto n'addamu nti Pawulo akuumirwa mu Kayisaliya, naye ye yennyini yali ng'anaatera okuvaayo okugenda.\n5 N'agamba nti Kale abakulu mu mmwe bagende nange, bamuvunaane oyo oba ng'aliko ekibi kyonna kyonna.\n6 Bwe yamalayo ewaabwe ennaku ezitaasingawo munaana oba kkumi, n'aserengeta e Kayisaliya; ku lunaku olw'okubiri n'atuula ku ntebe esalirwako emisango, n'alagira okuleeta Pawulo.\n7 Bwe yatuuka Abayudaaya abaava e Yerusaalemi ne bayimirira okumwetooloola, nga baleeta ebimuvunaanwa bingi era ebizibu, bye bataayinza kulumiriza;\n8 Pawulo n'awoza nti Siyonoonanga mu mateeka g'Abayudaaya newakubadde ku yeekaalu newakubadde eri Kayisaali.\n9 Naye Fesuto, bwe yayagala Abayudaaya okumusiima, n'addamu eri Pawulo n'agamba nti Oyagala okugenda e Yerusaalemi osalirwe eyo omusango gw'ebigambo bino mu maaso gange?\n10 Naye Pawulo n'agamba nti Nnyimiridde awali entebe esalirwako emisango eya Kayisaali, we ŋŋwanidde okusalirwa omusango: siyonoonanga eri Abayudaaya, era nga naawe bw'otegeerera ddala obulungi.\n11 Kale oba nga nnayonoona era nga nnakola ekigambo ekisaanidde okunzisa, sigaana kufa: naye oba nga bano ebigambo bye banvunaana nga tebiriiwo na kimu, tewali muntu ayinza okumpaayo mu bo. Njulira Kayisaali.\n12 Fesuto bwe yamala okuteesa nabo mu lukiiko n'alyoka addamu nti Ojulidde Kayisaali: oligenda eri Kayisaali.\n13 Awo bwe waayitawo ennaku, Agulipa kabaka ne Berenike ne batuuka e Kayisaliya, ne balamusa Fesuto.\n14 Bwe baamalayo ennaku nnyingi, Fesuto n'abuulira kabaka ebigambo bya Pawulo ng'agamba nti Waliwo omuntu Ferikisi gwe yaleka nga musibe:\n15 bwe nnali mu Yerusaalemi bakabona abakulu n'abakadde b'Abayudaaya ne bambuulira ebigambo bye, nga baagala okumusalira omusango.\n16 Ne mbaddamu nti Si mpisa ya Baruumi okuwaayo omuntu abamuvunaana nga tebannaba kubaawo mu maaso ge, era nga tannaweebwa bbanga lya kuwoza bye bamuvunaana.\n17 Awo bwe baakuŋŋaanira wano, saalwa n'akatono, naye ku lunaku olw'okubiri ne ntuula ku ntebe esalirwako emisango ne ndagira okuleeta omusajja oyo.\n18 Bwe baayimirira abamuvunaana ne bataleeta nsonga ya bigambo bibi nga bwe nnali ndowooza;\n19 naye baalina ku ye ebibuuzibwa mu ddiini yaabwe n'eby'omuntu Yesu eyafa, Pawulo gwe yayogerako okuba omulamu.\n20 Nange bwe nnabulwa bwe nnaakebera ebyo, ne mmubuuza ng'ayagala okugenda e Yerusaalemi okusalirwayo omusango ogwa bino.\n21 Naye Pawulo bwe yajulira okukuumibwa okusalirwa omusango eri Augusito, ne ndagira okumukuuma okutuusa lwe ndimuweereza eri Kayisaali.\n22 Agulipa n'agamba Fesuto nti Nandyagadde nange okuwulira omuntu oyo. N'agamba nti Enkya onoomuwulira.\n23 Awo ku lunaku olw'okubiri Agulipa ne Berenike bwe bajja n'ekitiibwa ekinene era bwe baayingira mu kifo awawulirirwa emisango wamu n'abaami abakulu n'abakungu ab'omu kibuga, Fesuto n'alagira Pawulo n'aleetebwa.\n24 Fesuto n'agamba nti Agulipa kabaka nammwe mwenna abali wano naffe, mumulaba ono, ekibiina kyonna eky'Abayudaaya gwe banneegayiririra mu Yerusaalemi ne wano nga boogerera waggulu nti tekimugwanidde kuba mulamu nate.\n25 Naye nze ne ntegeera nga takoze kigambo ekisaanidde okumussa: naye ye bwe yajulira Augusito ne nsala okumuweerezaayo.\n26 Sirina kigambo ku ye eky'amazima okuwandiikira mukama wange. Kyenvudde mmuleeta we muli, era okusinga w'oli, ggwe kabaka Agulipa, bwe tunaamala okumukemereza ndyoke mbeere n'ekigambo eky'okuwandiika.\n27 Kubanga ndaba nga kya busiru okuweereza omusibe n'obutabuulira nsonga eziri ku ye.


Bukedde Online - Obubonero bw'omukazi atuuse ku ntikko\n“Mmaze emyaka 10 mu bufumbo naye emirundi gye nali ntuuseeko ku ntikko ngibalira ku ngalo, wabula lwe natuuka mu mbeera eyo nnina ebintu bye neetegereza nga birabika bye bannyamba okutuuka mu mbeera eno.\nAboomukwano nga bali mu biseera byabwe eby’eddembe.\n“BULI lwe neegatta ne taata w’abaana nga nnina ebirowoozo situuka ku ntikko ne bw’annoonya okumala essaawa nnamba sikyukako. Kati yakimanyiira era akola by’ayagadde okutuusa bw’amalamu akagoba.”\n“Nze namala emyaka 5 mu bufumbo naye nga situukangako ku ntikko, naye bwe nagendako ebbali mwana mulenzi ng’amanyi obukodyo n’antuusa mu ‘ggulu’.\nEkizibu nti byonna bye yakola siyinza kubitegeeza mwami wange, ye nga mbitandika ntya?” “Mmaze emyaka 10 mu bufumbo naye emirundi gye nali ntuuseeko ku ntikko ngibalira ku ngalo, wabula lwe natuuka mu mbeera eyo nnina ebintu bye neetegereza nga birabika bye bannyamba okutuuka mu mbeera eno.\nEkisooka, okuyingira ekisaawe nga sirina birowoozo, okubeera n’obwagazi obungi, wamu ne munnange okutwala obudde ng’annoonya.”\nEbyo bye bimu ku bintu ebyayogeddwa abakyala ab’enjawulo bwe baabadde mu musomo gw’abakulu gye buvuddeko.\nEnsonga y’okutuuka ku ntikko twagyogeddeko wiiki ewedde, era abantu ab’enjawulo ne balaga ebintu omusajja by’alina okukola, olwo munne n’alyoka amalamu akagoba.\nWabula wadde abasajja abamu bafaayo ne bakola byonna bye wandirowoozezza, naye emirundi mingi era abakazi tebatuuka ku ntikko.\nBano abaagalana baabadde ku lubalama lw’ennyanja gye buvuddeko gye baabadde bagenze okulya ku bulamu n’okwemalako situleesi.\nLWAKI ABAKAZI TEBATUUKA KU NTIKO?\nDr. Joseph Isabirye okuva mu ddwaliro lya Ripon falls e Jinja annyonnyola bwati;\n1 Abakazi abamu tebatuuka ku ntikko kubanga ebiseera ebisinga naddala ennaku zino tebakyanyumya kaboozi lwa mukwano wabula lwakuba omuntu oyo omuwa ssente n’asalawo amusasule nga yeegatta naye. Omukwano ogw’ekikula kino kiba kizibu omukazi okutuuka ku ntikko kuba tewaba bwagazi.\n2 Abawala abeegatta nga tebannaweza myaka 25 kizibu okutuuka ku ntikko kuba baba bakyali bato nga tebanneezuula bulungi naddala ebifo ebibacamula.\n3 Bw’osanga omuwala oba omukazi eyali yeemazisizzaako, kiyinza okumubeerera ekizibu okwegatta n’omusajja n’amutuusa ku ntikko kuba aba yayonooneka ng’amanyi nti y’alina okwetuusa mu mbeera eyo.\n4 Okuyingira akaboozi nga temwenoonyezza bulungi. Buli lwe muyingira ekisaawe musaanye okwenoonya musobole okunyumirwa wamu n’okufunamu ekinyusi naye bwe mumala gatandika omukyala abeera tasumuluddwa bulungi busimu obuleeta bwagazi nga buno bukola kinene okuyamba omukyala okumalamu akagoba.\n5 Omusajja obutafaayo kunyumisa kaboozi. Waliyo abasajja abatamanyi bulungi kye balina kukola mu kisenge. Kino kibi kubanga ng’omukazi anaatuuka ku ntikko, munne avunaanyizibwa kinene. Okugeza ssinga munno omuwaanako, n’okyusa ne ku bukodyo kizibu obutanyumirwa.\n6 Abasajja abamu bamalamu mangi akagoba, so ng’abakazi 90 ku 100 batwala akaseera okutuuka ku ntikko.\nEmirundi egimu omukazi aba yaakakuηηaanya ebirowoozo Omukazi bw’atuuka ku ntikko bwengula ag’emugga geeyongera atandike okunyumirwa ng’ate munne amalamu akagoba.\nMu mbeera eyo, kizibu omukazi okutuuka ku ntikko.\nIsabirye agamba nti okusinziira ku bakazi b’ayogera nabo, abakazi 85 ku 100 tebamanyi kutuuka ku ntikko naye nga kisinga kuva ku kwagala ennyo ssente ne beegatta n’abantu be batayagala.\nEkirala, abantu abamu okunyumya akaboozi tebakyagitwala nga nsonga nkulu, era asobola okukanyumya n’omuntu yenna gw’asanze nga tafuddeeyo oba anaanyumirwa oba taanyumirwe.\nOMUSAJJA KW’ALABIRA OMUKAZI AMAZEEMU AKAGOBA\nAkwerippako. Amazzi g’omukazi ng’amazeemu akagoba engeri gye gajjamu galina engeri gye ganyonyoogera omukazi n’ayongera okuwulira obwagazi n’obuwoomi ekimuleetera okwerippa ku munne nga tayagala kumuvaako.\nAbeera takyayagala bya kwegatta era abamu atuuka n’okusindika munne eri nga tayagala kuddamu kumuliraana kubanga ky’aba ayagala abeera akifunye, ate mu bujjuvu.\nAkkakkana omubiri gwonna era abamu wano bafunirawo otulo nga w’oyagala w’omuzza.\nEbigambo by’ayogera mu kaseera ako biba bitono ddala bw’obigeraageranya ne byaba afukumula nga mukyali mu kazannyo era nga tannatuuka ku ntikko, era abamu basirikira ddala n’abeera ng’atakyaliwo.\nEBIBAYAMBA OKUMALIRA AWAMU\nAlice Nalunga omukugu mu kubuulirira abafumbo n’abagenda okufumbirwa ng’abeera Kira agamba nti ebimu ku biyamba abaagalana okutuukira awamu ku ntikko mulimu;\n1 Mwembi okussa ebirowoozo ku kyemukola. Kino kijja kubongera obwagazi obunaabayamba okutuuka ku ntikko.\n2 Omukazi ng’oyagala okutuuka ku ntikko, weewale okwegatta mu kiseera nga tolina bwagazi, oba okwegatta n’omusajja gw’otoyagala.\n3 Omusajja bw’oba omalamu mangu akagoba, osobola okufunayo obukodyo obukuyamba okuwangaalira mu kisaawe kiyambe ne munno okumalamu akagoba.\n4 Fuba okumanya munno, omanye awava obwagazi bwa munno era omanye n’engeri y’okumunoonyaamu acamuke. Kino kijja kubayamba mwembi okunyumirwa akazannyo era mutuuke ku ntikko.\n5 Mugambe akimanye nti oyagala mutuukire wamu ku ntikko. Kino bw’anaakimanyirawo nga mwakatandika ajja kukiteeka mu bwongo era mujja kulaba nga kituukiridde era nga munyumiddwa.\nOKUMALA EMIRUNDI EMINGI KISOBOKA\nAli Mwesigwa abuulirira abafumbo agamba nti abakazi bonna baagala okutuuka ku ntikko, naye waliwo ebibalemesa. Agamba nti wabula ate eriyo abatuuka ku ntikko emirundi egiwera mu luzannya luno. Kino kisoboka mu bakazi okutuuka mu ntikko emirundi egiwera mu luutu emu nga kisinziira ku bungi bw’obwagazi omukazi bw’aba nabwo n’engeri gye yeesunzeemu munne.\nKino oluusi kibaawo ssinga omukazi atuuka ku ntikko nga mwakatandika okwegatta, ssinga Omukyala naawe fuba okweyamba otuuke ku ntikko. Okugeza munno bw’aba akunoonya naawe kozesa engalo, emimwa, ekiwato, n’ebitundu ebirala okulaba nga naawe weeyamba okutuuka ku ntikko emirundi egiwera.\nAkakukufa okusibuka abalongo mulina okukakwata mu ngeri ey’enjawulo kubanga abakazi 90 ku 100 bafuna obwagazi bungi buli lw’omuweeweeta ku kakukufa kano mu ngeri entuufu.\nDr. Paul Tugume omukugu mu by’abakyala okuva mu ddwaaliro lya Rippon e Jinja agamba nti oluusi ebireetera abakyala obutatuuka ku ntikko bye birowoozo bye baba nabyo ate ne beekaka okwegatta.\nOkugeza omukazi ateebereza bba obwenzi kizibu okutuuka ku ntikko nga yeegasse kuba obwongo bwe bubaamu obusungu era tayinza kumweyabiza bulungi, sso nga bino bikulu nnyo mu kuyamba omukazi okutuuka ku ntikko.\nTugume agamba nti waliwo kawagamubiri (hormones) ayamba omukazi okutuuka ku ntikko era ono asangibwa mu mubiri gw’omukazi.\nWaliwo abalina omungi era bano oba waakamukwatako nga yacamuse dda. Ate waliwo abalima omutono ng’ono aba yeetaaga kuweeweeta okumala ebbanga asobole okucamuka.\nAte n’emyaka bwe gigenda gyeyongera, kawagamubiri ono agenda akendeera, kale nga kikwetaagisa ebbanga okunoonya munno asobole okuvaamu omwasi.\nEBIBOOZIBOOZI EBYOGERWA KU KUMALAMU AKAGOBA\nABANTU ab’enjawulo balina endowooza ku nsonga y’okumalamu akagoba, kyokka ng’ebiseera ebisinga endowooza eno tebeera ntuufu.\nWabula olw’okuba abantu bangi baba bakitwala nti kye kituufu, omu yeesanga nga akkirizza, era n’akiremerako. Ebimu ku byogerwa ku nsonga y’okumalamu akagoba ebitali bituufu mulimu;\n Abakazi abakalu tebatuuka ku ntikko, kino si kituufu kubanga omukazi yenna asobola okumalamu akagoba kasita abeera ng’anyumiddwa akaboozi ate ng’omusajja amukutte bulungi.\n Omukazi okumalamu akagoba ateekeddwa okufulumya amazzi amangi okuva mu bukyala. Ekituufu kiri nti waliwo abakyala abayiwa amazzi ag’ekika kino, naye bano be batono ddala. Abakazi bangi bwe batuuka mu mbeera eno, amazzi geeyongera mu bukyala, naye tegafuluma.\n Abakazi abatono ennyo tebatuuka ku ntikko. Kino nakyo tekiriiko bukakafu kubanga omukazi ne bw’aba mutono afuna obwagazi era asobola okutuuka ku ntikko.\n Abawala abagazi tebatuuka ku ntikko. Kino kikyamu kubanga okutuuka ku ntikko tekiva ku butonde oba ku bugazi oba obuwanvu, wabula kisinziira ku ngeri omuntu gy’anyumiddwaamu akaboozi n’obwagazi bwe babeera nabwo nga bali mu kikolwa ekyo.\n Atalina balongo tatuuka ku ntikko. Kino nakyo si kituufu. Wadde abalongo bayambako omukazi okwongera okufuna obwagazi naddala nga munne amanyi okubanoonya naye n’abatabalina batuuka ku ntikko.\nLwe nasooka okutuuka ku ntikko nafuna olubuto\nNZE Sarah Ndibakooya 30, mbeera Nansana nnina abaana babiri era ndi mufumbo nga mbumazeemu emyaka 7 era ensonga zitambula bulungi.\nOmusajja gwe nasooka okubeera naye mu by’omukwano yali tategeera bulungi muzannyo era ng’eby’okutuuka ku ntikko sibimanyi.\nEbbanga lyonna lye nnamala naye nga twegatta naye nga simanyi nti omukazi atuuka ku ntikko. Naye bwe nagendako ebbali kye nasangayo kyanneewuunyisa.\nOmusajja yandaga laavu nange ne ntya kubanga yantuusa mu mbeera gye nnali situukangamu. Yasooka kunnoonya okumala ebbanga ng’ampeeweeta amabeere, emimwa n’ebitundu ebirala ekyandeetera okufuna ag’emugga amangi ennyo, era omubiri gwonna ne gwesisiwala kye nnali sirabangako.\nBannange nanyumirwa kubanga natuuka ku ntikko emirundi ebiri nzenna ne nsannyalala omubiri nga gwonna gujjudde obwagazi.\nMu kaseera ako kennyini nagenda okulaba nga mmunyweza ate nga naye atuuse ku ntikko ne nzisa ekikkowe nga nninga abadde atambudde olugendo olwamaanyi.\nNnawulira obukoowu bungi nga saagala kuddamu bya kaboozi wadde kaali kampoomedde. Awo we nnamanyira nti mmazeemu akagoba!\nOkumanya nanyumirwa olunaku olwo lwennyini lwe nafunira olubuto lwange olw’omwana asooka era ekyo kyansikiriza okumufumbirwa nga ndaba nti ajja kusobola okummatiza mu mukwano nneme kuwankawanka.\nEnteekateeka z'okulwanyisa siriimu tezirina kusosola baliko bulemu\nPoliisi efulumizza ekifaananyi ky'omutujju eyayingidde Uganda